DRI potpisala memorandum sa Vestminsterskom fondacijom | Aktuelno\nCilj saradnja i pružanje doprinosa transparentnosti i odgovornosti crnogorskih institucija\nU DRI su naveli da potpisivanje Memoranduma predstavlja formalni početak saradnje na veoma ozbiljnom, zajedničkom projektu\nDržavna revizorska institucija DRI i Vestminsterska fondacija za demokratiju potpisale su danas Memorandum o saradnji, čiji je glavni cilj saradnja i pružanje doprinosa transparentnosti i odgovornosti crnogorskih institucija, saopšteno je iz DRI.\nU DRI su naveli da potpisivanje Memoranduma predstavlja formalni početak saradnje na veoma ozbiljnom, zajedničkom projektu čiji je cilj da se naglasi uloga revizije javnog sektora i njegove potrošnje, kao jednog od glavnih instrumenata koji se koriste za jačanje odgovornosti i povjerenja u državne institucije.\n“Projektom će se pružiti i ekspertska podrška u jačanju komunikacije, jačati saradnja sa Skupštinom Crne Gore, civilnim sektorom, medijima i međunarodnim institucijama”, naveli su u DRI.\nPredsjednik Senata DRI Milan Dabović zahvalio je Vestminsterskoj fondaciji za demokratiju i Britanskoj ambasadi u Crnoj Gori na podršci DRI ispunjavanju njenih strateških prioriteta i visokih standarda u oblasti revizije javnog sektora. Direktor Vestminsterske fondacije za demokratiju Entoni Smit naglasio je da je veoma zadovoljan početkom saradnje sa DRI.\n“Kroz ovu inicijativu, Vestminsterska fondacija za demokratiju će podržati saradnju Državne revizorske institucije sa Skupštinom Crne Gore, pokušavajući da ojača saradnju sa relevantnim odborima i Parlamentarnom kancelarijom za budžet, koja je osnovana kroz inicijativu naše Fondacije, i proširiti regionalnu saradnju. Takođe ćemo pokušati da pružimo aktivnu podršku medijima i civilnom sektoru kako bismo pojačili njihovu saradnju sa Državnom revizorskom institucijom, istovremeno jačajući veze između civilnog sektora i institucija”, objasnio je Smit.\nBritanska ambasadorka u Crnoj Gori Karen Medoks rekla je da je revizija javnog sektora jedan od glavnih instrumenata koji se koriste za jačanje odgovornosti i povjerenja u vladu.\n“Uloga DRI nije samo da izvještava o korišćenju javnih sredstava, već i da osigura da Skupština i poreski obveznici razumiju kako se novac troši”, rekla je Medoks i dodala da je veoma važan element rada revizorske institucije u tome da osigura da građani zaista čitaju i razumiju njihove izveštaje.\n“Razumijem da DRI radi na poboljšanju svoje komunikacije sa crnogorskom javnošću i civilnim društvom. Vlade su odgovorne poreskim obveznicima i moraju biti transparentne u pogledu svojih aktivnosti. To je osnovni princip demokratije”, naglasila je Medoks.\nSenator Zoran Jelić, koji predvodi projekat u ime Državne revizorske institucije je izjavio da potpisani Memorandum prepoznaje potrebe i prioritete DRI definisane strateškim dokumentima, posebno Komunikacionom strategijom.\n“Sve planirane projektne aktivnosti će doprinijeti da nalazi i rezultati DRI budu vidljiviji. Saradnja između Vestminsterske fondacije za demokratiju i DRI podrazumijeva set ranije dogovorenih aktivnosti čiji je glavni cilj doprinos izgradnji i očuvanju jačih i efektivnijih mehanizama odgovornosti i saradnje između vlasti i građana”, zaključeno je na sastanku.


„Ima ,da nas ima!“ - Besplatan parking za porodice sa troje i više dece u Kragujevcu - Kragujevac online - Sve o gradu na jednom mestu\nTrenutno se nalazite na strani: Vesti Info Društvo „Ima ,da nas ima!“ - Besplatan parking za porodice sa troje i više dece u Kragujevcu\nsreda, 01 novembar 2017 14:42\tKragujevacOnline [SS]\n„Imamo veliku obavezu prema precima koji su se žrtvovali, krvarili, ginuli kako bi mi danas živeli u zemlji koja se zove Srbija i gde su Srbi većina. Sa druge strane imamo veliku odgovornost prema našim potomcima da im obezbedimo da u budućnosti žive u zemlji koja će se takođe zvati Srbija i gde će oni biti većina. Ne moramo da ginemo da bi im to omogućili. Dovoljno je da rađamo“ - rekao je Vladica Gavrilović, jedan od osnivača Pokreta. Učesnici na tribini su bili Mila Alečković,psiholog (ćerka naše poznate književnice Mire Alečković), Džon Bosnić, novinar (čovek koji se proslavio braneći svetskog prvaka u šahu Bobija Fišera u Japanu od američke vlade), mr Biljana Spasić, demograf (borac protiv bele kuge koja je za svoje aktivnosti dobila orden od Patrijarha Pavla), Milana Bodrožić, diplomirani pravnik i majka troje dece.\nDaliborka Nestorović, takođe osnivač Pokreta predstavila je projekte koji mogu doneti rezultate i biti podsticaj u rađanju. „Finansijska naknada za rađanje je veoma bitna i zato Pokret za decu TRI PLUS predlaže formiranje održivog demografskog fonda iz kojeg bi se isplaćivale mesečne naknade za majke sa troje dece do punoletstva trećeg deteta, kao i obezbeđivanje penzija za majke koje imaju četvoro i više dece“ istakla je Daliborka Nestorović. Pokret za decu TRI PLUS svojim istrživanjem došao je do podataka da 50 procenata porodica sa troje i više dece u Srbiji se nalazi na ivici siromaštva, pa su predstavljeni projekti koji bi omogućili olakšice takvim porodicama.\nProjekat “Parking 3+“ se zasniva na ideji obeležavanja parking mesta koje bi porodice sa troje i više dece mogle koristiti potpuno besplato. “Kartica 3+“ je kartica koja se izdaje svim porodicama sa troje i više dece i omogućava popuste prilikom kupovine i plaćanja u maloprodajnim objektima. Pokret za decu TRI PLUS je poslao dopis gradonačelniku Kragujevca za prihvatanje inicijative da se u toku 2018. godine obeleže parking mesta 3+ koja bi mogla besplatno koristiti porodice sa troje i više dece.


Fabris: EU neće tražiti od Crne Gore da se odrekne eura – Bankar.me\nFabris: EU neće tražiti od Crne Gore da se odrekne eura\nOctober 2, 2018 Članci, CRNA GORA, SVE VIJESTI, VALUTE Leave a comment\nNakon otvaranja poglavlja 17 prilično je jasno da se od Crne Gore neće tražiti da ukine euro i uvede sopstvenu valutu, kazao je Pobjedi viceguverner Nikola Fabris, koji je sa guvernerom Radojem Zugićem nedavno bio u posjeti Evropskoj centralnoj banci.\n“EU je prihvatila da je Crna Gora specifičan slučaj i da bi joj zahtjev za ukidanjem eura nanio značajnu ekonomsku štetu. Međutim, očekujemo da će tokom narednih godina biti razgovora o modifikaciji mastrihtskih kriterijuma, prije svega onih koji nijesu primjenjivi u slučaju Crne Gore. Konačnu riječ o ovom pitanju će imati Evropska komisija”, kazao je viceguverner.\nOn je dodao da se na nedavnom sastanku u Frankfurtu sa zvaničnicima Evropske centralne banke (ECB) nije razgovaralo o korišćenju eura u Crnoj Gori. Odgovarajući na pitanje da li je u Frankfurtu bilo riječi o referentnim kamatnim stopama Evropske centralne banke i kakvo kretanje se očekuje u narednom periodu, kazao je da se ne očekuju promjene u ključnim stopama, bar do ljeta sljedeće godine.\nPOJMOVIEuro u Crnoj Gori Nikola Fabris poglavlje 17\nPrevious Pregled kompanija sa blokiranim računima na 30. septembar 2018.\nSljedeći Radunović: Za žiralno plaćanje ćemo dati precizno uputstvo\nViceguverner CB Nikola Fabris o ekonomskim pokazateljima\nDogovor o korišćenju eura na kraju pregovora\nJaćimović: Korišćenje eura se ne dovodi u pitanje


12. Septembra 2013. - Grad Sarajevo\nArchive for Septembar 12th, 2013\nSutra press konferencija povodom 7. Polumaratona Sarajevo 2013.\nU petak, 13.09.2013. u 11.00 sati održat će se press konferencija povodom sedmog po redu Polumaratona Sarajevo 2013., koji će se ove godine održati u nedjelju 15. septembra . Na press konferenciji novinarima će se obratiti dr. Ranko Čović, zamjenik gradonačelnika Sarajeva, Sahrudin Sarajčić, pomoćnik gradonačelnika za lokalno poslovanje i razvoj grada, Erol Mujanović, predsjednik Udruženja “Marathon” Sarajevo, te Vedran Peršić, vođa odjela za marketing i komunikacije Sberbank BH.\n12. Septembra 2013. in Najave i Obavijesti\nZamjenik gradonačelnika Čović poželio uspjeh takmičarima Balkanske Olimpijade iz informatike 2013.\nPovodom Balkanske Olimpijade iz informatike 2013., koja traje do 14. septembra, zamjenik gradonačelnika Sarajeva, dr. Ranko Čović, sinoć je na svečanom prijemu organizovanom u Hotelu Evropa, takmičarima poželio uspjeh, te predstavnicima ekipa uručio prigodne poklone. „Zadovoljstvo mi je pozdraviti vas u Sarajevu i nadam se da će vam pored osvojenih medalja posebno ostati u sjećanju sklopljena prijateljstva u našem gradu“, kazao je Čović.


Poliça Archives - Balkanrock.com\nPoliça i s t a r g a z e objavili novi zajednički singl\nAmerički alt-rock sastav Poliça i trans-evropski orkestralni kolektiv s t a r g a z e objavili su video za singl "Agree" koji će se naći na njihovom zajedničkom albumu. Režiju novog spota potpisuje Maria Juranić, reklo bi se da je sa o...\nPoliça objavili novu pesmu\nAmerički alt-rock sastav Poliça objavio je pesmu pod imenom "Lipstick Stains". Bend je već ranije ovog meseca objavio pesmu "Still Counts" pripremajući se sa za ovogodišnji Record Store dan. Boys Noize, nemački producent je gost...\nPoliça otkrili još jednu pesmu sa novog albuma\nPoliça će uskoro objaviti novu ploču “United Crushers“, a sada su predstavili pesmu "Wedding" sa tog albuma. Američka grupa će objaviti novo studijsko izdanje 4. marta za Mom+Pop, treće u njihovoj dosadašnjoj karijeri, a taj a...\nPoliça spotom najavljuju novi album\nAmerički alt-rock sastav Polica najavili su treći studijski album "United Crushers" objavljivanjem videospota za vodeći singl "Lime Habit". Naslednik ploče "Shulamith" iz 2013. godine trebalo bi da bude objavljen 4. marta za američko...


Aeromiting – spektakl na nebu iznad Beograda! – Nadlanu.com\nAeromiting - spektakl na nebu iznad Beograda!\nObjavljeno 2. sep 2012. / 19:35:13\nPiloti srpskog vojnog vazduhoplovsta na avionima "galeb" G-4 su dimom iz svojih letilica napravili srpsku trobojku - čime je počeo letački deo aeromitinga.\nPozdravljeni burnim aplauzom, u okviru letačkog programa predstavili su se i piloti aviona "orao" u formaciji "strela" kao i lovačko-bombarderska avijacija - "mig 29" i "mig 2" u fomaciji "romb".\nVeliku pažnju publike privukli su i piloti, koji su demonstrirali umeće na helikopterima "MI 8" i "MI 17", kao i "gama" koji su predstavliki formaciju "klin".\nPrethodno su padobranci specijane brigade iz Centra za letna ispitivanja na pistu u Batajnici doneli državnu zastavu, kao i zastavu Vojske Srbije skokovima iz transportnog aviona "AN 26"\nLetački deo mitinga počeo je svečanim defileom učesnika programa, a uz predstavnike Nacionalne garde Ohaja, aeromitingu su prisustvovale diplomate i vojni izaslanici akreditovani u Beogradu, ministri u Vladi Srbije, istaknute javne i kulturne ličnosti.\nSvoje letačke timove imalo je 11 zemalja, dok pet je zemalja prisustvovalo mitingu na nivou delegacija.\nEkipe 16 država imale se ukupno 27 vazduhoplova i čini ih oko 200 ljudi.\nIz Srbije, na mitingu su učestvovali predstavnici 27 vazduhoplovnih organizacija sa 58 vazduhoplova, a Vojska Srbije je u vazduhu imala 45 letelica.\nZa praćenje aeromitinga vladalo je veliko interesovanje medija iz zemlje i sveta i akreditovano je 538 novinara, a među njima je i 220 novinara iz regiona i Evrope.\nNa aeromitingu su se predstavili i u svetskim razmerama poznati avioni -"Jurofajter", "F 16", "Mig 29", "Alfa džet", kao i helikopter "Crni soko" (Black Havk).\nAeromiting je organizovan u okviru obeležavanja veka srpskog vojnog vazduhoplovstva, a učestvovali su i predstavnici Austrije, Bugarske, Danske, Italija Rumunija, Rusija, SAD, Slovenija Turska i Francuska sa svojim avionima i helokopterima.\nSvoje delegacije su imale i Velika Britanija, Crna Gora, Bosna i Hercegovina, Švedska i Ukrajina.\nU okviru aeromitinga je organizovana i izložba naoružnja i vojne opreme, a predstavila se domaća vojna industrija, razni vojni instituti i drugi privredni subjekti povezani sa vazduhplovnom tehnologijom.\nPOGLEDAJTE FOTO GALERIJU SA AEROMITINGA OVDE\nSudeći prema reakcijama punblike, izuzetno atraktivno bilo je spuštanje na male visine, čime se omogućava strelcima iz helikoptera da podrže pešadiju tokom terenskih borbi.\nZa pilote te eskadrile, smeštene na aerodromu "Lađevci" kraj Kraljeva, učešće na aeromitingu, poručio je Nikolić, predstavlja veliko zadovoljstvo i čast.\nPiloti: Odličan aeromiting, sjajna publika\nDanski i ruski piloti, Piter Valen i Stanislav Gordunov, ocenili su danas da je međunarodni aeromiting "Batajnica 2012" odlično organizovan i da su posebno zadovoljni načinom na koji ih je prihvatila publika.\nValen, koji leteo na avionu F16 poručio je da je aeromiting "sjajan", a da su za sve učesnike obezbeđeni "vrhunski uslovi".\n"Aeromiting je divan, ljudi sjajni, a vreme savršeno", ocena je Valena.\nU razgovoru sa predstavnicima medija Gordunov, pilot aviana "mig 29 M-2", izrazio je zadovoljstvo što ih je publika pozdravila burnim aplauzima i objasnio da je on prikazao "demonstracionu pilotažu" - veoma atraktivnu za gledaoce kojima predstavlja najveća zadovoljstvo.\nRuski pilot je objasnio i da je na batajničkom aeromitingu predstavljena nova verzija "miga 29", koji je jači i snažniji od prethodne letilice te ruske kompanije.\nPilot Vojske Srbije Miroljub Ristić, čija je solo tačka na avionu "orao" dobila najveći aplauz, zadovoljan je što su brojni posetioci, uglavnom mladi, uživali u programu.\nPrema Ristićevom mišljenju, pilot "Eurofajtera" imao je najbolji nastup i objasnio da je to, verovatno, zbog karakteristika te letilice.\nItalijanski piloti na avionu "Eurofajter tajfun", kao i danski letači na avionu F16 danas su u Batajnici svojim umećem oduševili mnogobrojne posetice međunarodnog aeromitinga kojim se obeležava vek srpske avijacije.


United Grupa preuzima najveće bugarsko novinsko preduzeće - Biznis Info\nUnited Grupa, vodeći telekomunikacijski i medijski operater u jugoistočnoj Evropi, objavila je danas da je postigla dogovor o preuzimanju Vestnik Telegrafa najvećeg bugarskog novinskog preduzeća EOOD od kompanije Intrust EAD, saopćila je kompanija Telemach.\n– Bugarska je atraktivno tržište za United Grupu i sa Telegrafom u toj zemlji upotpunjujemo naš medijski portfolio štampanim medijima. Sa Telegrafom u okviru United Grupe, našim korisnicima u Bugarskoj bit ćemo u mogućnosti da ponudimo čitav spektar usluga i medijskog sadržaja – izjavila je izvršna direktorica United Grupe Victoriya Boklag.\nKako je dodala, ovo je i prilika za dodatno unapređenje svih izdanja Telegrafa i orijentaciju na digitalno poslovanje te jačanje digitalnog portfolia u Bugarskoj.\nOčekuje se da će transakcija biti završena tokom prvog kvartala 2021. godine nakon uobičajenih regulatornih odobrenja.\nUnited Grupa je ušla na bugarsko tržište 2019. godine kada je dobila tender za kupovinu kompanije VIVACOM, vodećeg telekomunikacijskog operatera u Bugarskoj.\nU okviru United Grupe, u Bosni i Hercegovini posluju kompanija Telemach i njeni servisi EON i Total TV, a medijski sadržaj emituju televizije i portali N1 i Nova BiH.\nPrema saopćenju, United Grupa sa sjedištem u Holandiji je vodeći telekomunikacijski i medijski operator u jugoistočnoj Evropi. Posluje u osam zemalja i na kraju 2020. godine imala je približno deset miliona korisnika i 11.000 zaposlenih.\nUnited Grupa ima najširu pokrivenost mrežom u regionu i nudi korisnicima najatraktivniji izbor TV sadržaja iz cijelog sveta. Značajna ulaganja u digitalnu infrastrukturu, medijski sadržaj i tehnologiju, osiguravaju izvrsnost proizvoda i usluga koje pruža korisnicima.\nUnited Grupa je od marta 2019. godine u većinskom vlasništvu BC Partners, jedne od najvećih investicijskih kompanija u svijetu.


Amerika tuži Deutsche banku zbog utaje poreza | Visokoin.com\nAmerika tuži Deutsche banku zbog utaje poreza\nAmerička vlada tužila je nemačku Deutsche banku zbog osnivanja fiktivnih kompanija pomoću kojih je izbjegla plaćanje više desetina miliona dolara poreza.\nIza tužbe protiv Deutsche banke stoji njujorško tužilaštvo, koje je od njemačke banke zatražilo da plati kaznu od 190 miliona dolara zbog praksi koje su joj omogućile da izbjegne plaćanje poreza na dobit od 100 miliona dolara ostvarene putem prodaje akcija, prenosi agencija France-Presse.\nS druge strane, Deutsche banka tvrdi da je ovo pitanje riješila prije pet godina sa američkim poreskim vlastima, i da ne razumije zašto američka vlada ponovo pokreće isti postupak.\nPrema tvrdnjama američke vlade, Deutsche banka je tokom 1999-2000. godine osnovala tri fiktivne kompanije sa ciljem “izvršenja niza planiranih transakcija” namijenjenih izbjegavanju poreskih obaveza na dobit od prodaje akcija.


Vučić sa ambasadorima Kvinte i EU: Za 36 sati biće poznati stavovi izneti tokom sastanka - European Western Balkans\nVučić sa ambasadorima Kvinte i EU: Za 36 sati biće poznati stavovi izneti tokom sastanka\nAutor EWB 24. 02. 2022.\nPredsednik Srbije na sastanku sa ambasadorima Kvite i EU; Foto: FoNet\nBEOGRAD – Predsednik Srbije Aleksandar Vučić razgovarao je danas sa ambasadorima zemalja Kvinte (Velika Britanija, Francuska, Italija, Nemačka i SAD) i šefom Delegacije Evropske unije u Srbiji o brojnim pitanjima, navodi se u saopštenju kabineta predsednika posle sastanka. Sve informacije o stavovima koje su strane iznele, biće objavljene u narednih 36 sati, ističe se u saopštenju.\nPredsednik Srbije Aleksandar Vučić izjavio je sinoć da će izaći sa kompletnim odgovorom na ukrajinsku krizu u narednih 48 sati.\nOn je rekao novinarima u Madridu, gde je u jednodnevnoj poseti, u odgovoru na pitanje novinara šta će Srbija uraditi povodom toga što je portparol EU Peter Stano izjavio da očekuje da se Srbija uskladi sa EU povodom sankcija Rusiji, zbog priznavanja dve otcepljene oblasti na istoku Ukrajine.\nVučić je rekao je da se sutra sastaje sa predstavnicima pet najrazvijenijih zemalja sveta i Evropske unije – Amerike, Nemačke, Engleske, Francuske, Italije i predstavnikon Evropske unije u Beogradu. Posle tog sastanka ili najkasnije 24 sata posle toga će izaći sa stavovima po pitanju Ukrajine.\n“Ali naši stavovi za razliku od mnogih njihovih stavova biće u potpunosti zasnovani na poštovanju međunarodnog javnog prava, biće apsolutno principjelni i neće se razlikovati u odnosu na nao ono što smo mislili i govorili i 2000. i 2015 i danas“, rekao je Vučić. Prestavnici EU i SAD su izjavili da očekuju da Beograd uskladi svoj odgovor o ruskom priznanju dva otcepljena regiona u istočnoj Ukrajini sa Zapadom, između ostalog i u pogledu sankcija.\nTanjug 17. 06. 2019. 17. 06. 2019.


Početak primene zakonskih odredaba o prinudnoj likvidaciji - Marjanovic Law\nPočetak primene zakonskih odredaba o prinudnoj likvidaciji\nPrinudna likvidacija je noviji pravni institut u našem pozitivnom zakonodavstvu, prvi put kao takav ustanovljen Zakonom o privrednim društvima iz 2011. godine (”Sl. glasnik RS”, br. 36/2011, 99/2011, 83/2014 – dr. zakon i 5/2015) (u daljem tekstu: Zakon). Međutim, kako je Ministarstvo ekonomije i regionalnog razvoja u mišljenju br. 011-00-163/2012-06 od dana 8. juna 2012. godine, a po zahtevu Agencije za privredne registre Republike Srbije, zaključilo da postoji potreba odlaganja primene odredaba Zakona koje se tiču prinudne likvidacije sve do donošenja izmena i dopuna Zakona kojim će se postupak prinudne likvidacije zarad pravne sigurnosti potpunije regulisati, tako je primena predmetnih odredbi Zakona nakon njegovog donošenja odložena.\nKako je u javnosti najavljena skorija izmena i dopuna Zakona, Agencija za privredne registre Republike Srbije je dana 20.10.2017. godine izdala obaveštenje da, od tog dana, počinje sa sprovođenjem postupka prinudne likvidacije nad privrednim društvima kod kojih su ispunjeni uslovi propisani članovima 546 i 547.\nOdredbama 546 – 548 članova Zakona uređena su pitanja:\nrazloga za pokretanje postupka,\nmogućnosti otvaranja stečajnog postupka nad društvom u prinudnoj likvidaciji,\nokončanja prinudne likvidacije, odnosno brisanje društva iz registra i\npravnih posledica brisanja društva usled likvidacije.\nRazlozi za pokretanje postupka prinudne likvidacije propisani su članom 546 Zakona, dok je članom 547 istog Zakona propisano da postupak pokreće registrator koji vodi registar privrednih subjekata, u slučaju postojanja razloga iz pomenutog člana 546, po službenoj dužnosti. Shodno napred navedenom, Agencija za privredne registre po službenoj dužnosti prevodi društvo u status ”u prinudnoj likvidaciji” i istovremeno objavljuje oglas o tome na internet stranici Registra privrednih subjekata u neprekidnom trajanju od 6 meseci. Neki od razloga za ulazak privrednog društva u status prinudne likvidacije jesu nepostojanje registrovanog zakonskog zastupnika društva, ništavost osnivačkog akta ili ništavost registracije utvrđena pravnosnažnom odlukom suda i neusklađenost privrednog društva sa odredbama Zakona.\nU slučaju postojanja stečajnog razloga u skladu sa Zakonom o stečaju (”Sl. glasnik RS”, br. 104/2009, 99/2011 – dr. zakon, 71/2012 – odluka US i 83/2014), nad društvom u prinudnoj likvidaciji može se pokrenuti stečajni postupak.\nUkoliko u roku od godinu dana od dana objave oglasa o prinudnoj likvidaciji Registar ne primi rešenje nadležnog suda o otvaranju stečajnog postupka nad privrednim društvom u prinudnoj likvidaciji, odnosno ako privredno društvo u statusu prinudne likvidacije ne otkloni razloge zbog kojih se nalazi u takvom statusu, registrator po službenoj dužnosti briše društvo iz registra.\nImajući u vidu sve prethodno navedeno, može se zaključiti da primena instituta prinudne likvidacije ima za cilj da sva privredna društva u Republici Srbiji posluju u skladu sa zakonskim odredbama, što će dalje osigurati i ojačati zakonito poslovanje u privredi.


Zamenik gradonačelnika Beograda Goran Vesić objavio je na svom Fejsbuk profilu ishod današnje sednice Kriznog štaba. Kako je napisao, zadovoljan je jer smo izbegli policijski čas, ali nije zadovoljan zbog restrikcija za vikend.\nVesićevu objavu i nove mere Kriznog štaba za vikend prokomentarisao je i visoki funkcioner Srpske napredne stranke Vladimir Đukanović.\n“Ti ljudi nisu normalni! Apsolutno bez potrebe guraju meru koja se nigde u svetu nije pokazala kao efikasna. Zatvaranje nigde nije donelo nikakav rezultat. Umesto što ćemo u subotu imati haos po ulicama i tržnim centrima do 12 časova daleko celishodnije je bilo pustiti da sve normalno radi, izuzimajući noćne klubove. Izbegle bi se gužve, ljudi su već dovoljno svesni kako da se pridržavaju mera, a svakako da bi kontrola poštovanja mera mogla da se pooštri”, prokomentarisao je Đukanović.\nOn je dodao da se na ovaj način pravi nepotreban haos, kao i da je sve više “sklon da bude u uverenju da medicinski deo kriznog štaba sve ovo čini iz čistog neznanja”.\n“Nemaju efikasan način borbe sa virusom i onda idu linijom manjeg otpora, pa sve zatvaraju kako bi svoju odgovornost izbegli. Direktno urušavaju privredu i ovo je čisto iživljavanje”, napisao je Đukanović.\ngoran vesić/krizni stab/nove mere/vladimir đukanović/đuka


Stanivukovićev projekat: Maketu bolnice prekopirao sa interneta | Banjaluka.net\nStanivukovićev projekat: Maketu bolnice prekopirao sa interneta\nDok se zdravstveni radnici Srpske bore za živote više od 500 pacijenata, i dok satima rade u zaštitnim odijelima i u nikad težim uslovima, ispod prozora UKC-a PDP je u ponedjeljak kupio jeftine političke poene, piše ATV.\nNaime, poslanik PDP-a u NS RS Draško Stanivuković pompezno je predstavio projekat “gradske bolnice”, što je samo još jedna u nizu mogih laži.\nZgrada koju je predstavio kao svoj projekat bolnice, je ukradena sa sajta na kojem se nalaze 3D modeli, što potvrđuju i fotografije, i dokaz je koliko Stanivuković javnost Srpske i građane Banjaluke potcjenjuje, gurajući im pod nos fotografije sa interneta.\nNakon što je u ovoj kampanji, ali i u cijeloj dosadašnjoj, političkoj karijeri ponudio laži, te rijaliti šou i prostakluk, Stanivuković je uspio i da ostvari san svakog PDP-ovca, a to je da ukrade zgradu.\nOsim što je dokazao da je po prevarantskom talentu dostojan slavne sabraće koja su prodala banku za jedan evro, Stanivuković je pokazao da ne zna ni da broji, rekavši da zgrada koju je ukrao ima isto spratova kao i zgrada Vlade Srpske, iako zgrada Vlade ima 16, a “Stanivukovića palata” nešto više spratova.\nOvo su bili neki od komentara na društvenim mrežama.\nDraškovu “ideju” pogledajte na ovom linku.


Šojgu pozvan u London - BIGportal.ba\n17 Januara, 2022 17 Januara, 2022 084\nMinistar odbrane Velike Britanije Ben Voles, tokom izlaganja u parlamentu, pozvao je ruskog kolegu Sergeja Šojgu da poseti London.\n“Danas ću uputiti ruskom kolegi Sergeju Šojgu poziv da poseti London u narednim nedeljama. Spremni smo da razmatramo pitanja koja se tiču opšte bezbednosti i da vodimo razgovore u pozitivnom duhu”, rekao je Voles.\nOn je naveo da Rusija, po broju Oružanih snaga, zauzima prvo mesto među svim evropskim državama. “Njena istorija zaslužuje da se njom ponose. Rusija je nuklearna sila i ona ne bi trebalo da se boji NATO-a, Ukrajine ili drugih zemalja koje teže mirnom životu na teritoriji Evrope”, rekao je Voles.


'GAĐALI SU NAS KAMENICAMA': Izraelski vojnici ubili Palestinca u Gazi - GlobalCir\n‘GAĐALI SU NAS KAMENICAMA’: Izraelski vojnici ubili Palestinca u Gazi\nPalestinac Aeid Joma (35) poginuo je kada su izraelski vojnici otvorili vatru tokom protesta u blizini granice sa teritorijom koja je pod kontrolom islamske militantne grupe Hamas, saopšteno je iz Ministarstva zdravlja u Gazi.\nU saopštenju se navodi da je u pucnjavi ranjeno još šest osoba. Iz izraelske vojske saopšteno je da su ‘tokom “nasilne pobune”, u kojoj su Palestinci ka izraelskim vojnicima usmjeravali zapaljene gume i gađali ih kamenicama, a zatim pokušali da oštete ogradu na granici, vojnici otvorili vatru tek nakon što su demonstranti ignorisali pozive da se smire i pucnjeve upozorenja”, navodi se u saopštenju.\nPalestinci već nekoliko sedmica protestuju na granici, nakon što su aktivisti povezani sa Hamasom pozvali na demonstracije. Izrael i Egipat su pre 10 godina iz bezbjednosnih razloga blokirali Gazu, nakon što su militanti Hamasa preuzeli vlast nad teritorijom od palestinkog predsjednika Mahmuda Abasa.\nJUNKER OTVORIO OČI EVROPI: Ameriku više ne zanimamo, trebamo braniti svoje interese


matematika | Biznis i Finansije\n/ Category / matematika\n17/09/2017 - 09:39 in B&F Plus, Slajder\nUkoliko izvan Zemlje ima inteligentnog života, on razume matematičke odnose i može da se sporazumeva pomoću njih, bez obzira da li su u pitanju binarne poruke, geometrijski oblici ili muzička harmonija. Od ove pretpostavke polazi većina savremenih astronoma…\nNa 21. Juniorskoj matematičkoj olimpijadi, koja se ove godine održava u bugarskoj Varni, srpski mladi matematičari osvojili su šest sjajnih odličja,…\n27/03/2014 - 10:12 in Posle 5\nFolklorno nasleđe zasnovano je na intuitivnoj matematici, odnosno oblicima i metrici koji izražavaju i prenose znanje o svetu koji nas okružuje. Svi poznati ornamenti, počev od praistorije, sačinjeni su na osnovu 17 matematičkih šema koje su prisutne…\nAzijske zemlje u vrhu najnovijeg PISA istraživanja, u Srbiji mali pomaci nabolje\n03/12/2013 - 14:31 in Vesti, Biznis & Finansije\nAzijske zemlje pokazale su bolje rezultate od ostatka sveta u nanovijem PISA istraživanju, koji ocenjuje znanje i veštine 15 -godišnjaka na globalnom nivou. Đaci iz Srbije su u PISA testiranju 2012. godine poboljšali rezultate u odnosu na prethodno ispitivanje,…\nHomer Simpson je zapravo matematički genije\n29/10/2013 - 14:35 in Posle 5\nVerovali ili ne, Homer može da nas nauči dosta toga o naprednoj matematici. Na kraju krajeva, on je ipak zaposlen u nuklearnoj elektrani... Autori lika (i dela) popularnog crtanog junaka Homera Simpsona često su u njegovim dogodovštinama ostavljali tragove…\nDodeljene nacionalne stipendije „Za žene u nauci“ za 2013. godinu\n14/10/2013 - 14:06 in Politika i društvo\nTreći put za redom u Srbiji su dodeljene Nacionalne stipendije u okviru međunarodnog programa „Za žene u nauci“. Tri srpske naučnice - Dijana Mosić, Katarina Zeljić i Miljana Tanić, nagrađene su sa po 5 000 evra za svoj izuzetan naučnoistraživački…\nOECD-ovo istraživanje o kognitivnim i radnim veštinama odraslih pokazalo je da su u Evropi na testovima iz matematike, čitanja i rešavanja problema pomoću tehnologije najgori Šanci i Italijani, a najbolji Finci, Danci i Holanđani. Međutim ovo istraživanje,…


Rastu štete od sajber kriminala Rastu štete od sajber kriminala – Personal magazin\nPo SymantecNorton izveštaju za 2013 ukupna direktna globalna šteta od posledica sajber kriminala je porasla sa 110 na 113 mlrd USD, a prosečan iznos štete po žrtvi pogođenoj sajber kriminalom…\nPo SymantecNorton izveštaju za 2013 ukupna direktna globalna šteta od posledica sajber kriminala je porasla sa 110 na 113 mlrd USD, a prosečan iznos štete po žrtvi pogođenoj sajber kriminalom je takođe porastao sa 197 na 298 USD. Dodatno se u studiji kompanije Hewlett-Packard iz 2013. navodi da je prosečan iznos štete od sajber napada po američke kompanije iznosio USD 591.780 – i stalno je u porastu.\nČinjenica je da postajemo sve više mobilni i otvoreni za sajber pretnje, dok su u isto vreme sajber kriminalci su sve veštiji i teže ih je otkriti. Kako bi se borile sa time, kompanije (i kompanije koje se bave IT bezbednošću, kao što je Symantec i naše mušterije) se sve više okreću sajber ratnim igrama u nadi da mogu da istreniraju svoje zasposlene kako bi uvek bili korak ispred današnjih najspretnijih sajber kriminalaca.\nSymantec Sajber ratne igre i Izazov sajber spremnosti\nSymantec uvek traži način da osmisli programe, koji omogućavaju našim zaposlenima da budu spremni da odgovore na svaki, ekstremno komplikovan izazov na polju sajber bezbednosti sa kojima se suočavamo mi i naše mušterije. Pre tri godine smo zbog toga razvili naše sopstvene Sajber ratne igre, zahtevan, intenzivan program, koji od naših zaposlenih zahteva da razmišljaju kao njihovi sajber neprijatelji, da razmišljaju kao hakeri.\nMnogima ovo možda izgleda suviše rizično ili čudno, što podstičemo zaposlene i učimo ih da funkcionišu kao hakeri. Ipak, program smo razvili sa idejom da štitimo nas i naše mušterije od sajber zločinaca. Kako bi pomogli našim mušterijama da shvate sa kakvim potencijalnim pretnjama se suočavaju, mi moramo da uvidimo za kojim slabostima i ulaznim tačkama tragaju sajber kriminalci i da sagledamo iz njihove perspektive kako oni gledaju na online scenu. Jedna od najvažnijih poruka koju želimo da prenesemo kroz ove vežbe je da nije uvek neophodno posedovati veliko iskustvo i znanje kako bi imali uvid u slabosti sajber bezbednosti, tako da je ključno za kompanije kao što je Symantec, kao i za naše mušterije da obezbede da budu potpuno svesne svih mogućih ranjivosti.\nIako je program izvorno razvijen za naše timove koji se bave razvojem proizvoda, sada smo ga otvorili za sve u kompaniji Symantec – uključujući razvojne, IT, marketing i finansijske timove. Svi donose jedinstvenu perspektivu u ovaj događaj i to nam je pomoglo da naši zaposleni uvide zašto je svaka komponenta u procesu razvoja našeg proizvoda važna. Svačiji uvid i uloga su ključni u obezbeđivanju osećaja bezbednosti na internetu našim mušterijama.\nVeć tri godine rukovodimo sajber ratnim igrama, koje su bile izuzetno uspešne. Svake godine odaberemo temu na kojoj ćemo zasnivati igre. Prve godine smo izazvali učesnike da provale u vladinu infrastrukturu, druge u veliku naftnu i gasnu kompaniju i poslednje godine ovog februara smo izazvali učesnike da provale u fiktivnu finansijsku instituciju. Ove godine na Sajber ratnim igrama je učestvovalo preko 1.000 zaposlenih, a kroz seriju događaja oni su se takmičili u finalu u Mauntin Vjuu (Mountain View – sedište kompanije Symantec).\nIzvrsno je videti koliko zaposleni tokom Sajber ratnih igara postaju posvećeni i uključeni. Mnogi provode vreme van ovog takmičenja učeći jezike i strukture koje inače nisu obavezni da koriste na svom svakodnevnom poslu.\nIzlazak Sajber ratnih igara na tržište\nPrateći Sajber ratne igre, shvatili smo da postoji prilika i korist od nuđenja ovog jedinstvenog događaja našim mušterijama i širem tržištu. Zbog toga smo razvili Izazov sajber spremnosti, impresivno takmičenje interaktivnog zarobljavanja zastave kojim se oblikuju scenariji na osnovu trenutne scene sajber pretnji uz korišćenje realistične IT infrastrukture. Slično Sajber ratnim igrama, ovaj Izazov je osmišljen za više nivoa tehničkog umeća i iskustva, a postavlja učesnike u ulogu hakera kako bi shvatili njihove ciljeve, tehnologiju i procese razmišljanja, i kako bi na kraju krajeva bolje štitili svoje organizacije i sebe.\nU ponudi je Izazov sajber spremnosti sa vremenskim koracima od 2, 4 i 8 sati u obe varijante: uživo i putem interneta. Od kako smo 2013. pokrenuli Izazov sajber spremnosti, organizovali smo 40 događaja na lokacijama širom sveta sa približno 4.000 učesnika. Udružili smo se sa vodećim univerzitetima, tako da su i budući IT profesionalci, a ne samo naše mušterije efikasno pripremljeni za odbranu od najprepredenijih sajber kriminalaca. Nadamo se da ćemo u budućnosti započeti zajedničko takmičenje okupljeno oko Izazova sajber spremnosti.\nI Sajber ratne igre i Izazov sajber spremnosti su bile izuzetno uspešne. Kako su mušterije učile više o tome kako hakeri posmatraju njihovu infrastrukturu, istovremeno smo ih naučili o ispravnim procesima i tehnologijama da budu u stanju da odgovore na probleme, kako bi uvek bili korak ispred i da ne postanu njihov plen.\nProšle godine je ovaj naš inovativni i privlačan program posebno istakla Fast Company. Potpredsednika za menadžment proizvodima u kompaniji Symantec Samira Kapuriu su citirali u ovom članku kako je objašnjava značaj ove inicijative:\n„U svakom visokorizičnom okruženju – bilo da je reč o vozačima automobila ili doktorima – oni imaju prostor za uvežbavanje kako bi izbrusili svoje veštine i kako bi bili u mogućnosti da u uvedu nešto novo“, izjavio je za Fast Company Samir Kapuria, potpredsednik za upravljanje proizvodima u kompaniji Symantec. „U našoj oblasti gde imamo aktivne protivnike, koji pokušavaju da ukradu novac ili intelektualnu svojinu, kao i digitalne aktiviste, nema mesta za učenje i uvođenje novina u bezbednom okruženju. To je za nas bila inspiracija.“\nTo je dodatno našim zaposlenima pomoglo da poboljšaju svoje veštine i znanje, kao i da sa uzbuđenjem posmatraju kako strast i inovacija u svakoj ulozi vode ka uspehu kompanije Symantec.\nNaš cilj je da obezbedimo siguran i bezbedan svet našim potrošačima, kao i da pružimo podstrek razvoju izazovnog i konstantno angažovanog radnog mesta, na kojem naši zaposleni mogu da rastu i unaprede svoje veštine svakog dana – ovaj program upravo to radi.\nRastu štete od sajber kriminala was last modified: July 22nd, 2014 by Redakcija\nSamsung štampači osvojili 7 nagrada za napredne karakteristike


Axelfoto kurs digitalne fotografije\nNa časovima tehnike fotografisanja polaznici se upoznaju sa samom prirodom nastajanja digitalne fotografije, osnovnim parametrima fotografisanja i njihovom uticaju na izgled fotografije, načinima merenja svetla i korišćenjem tih rezultata u podešavanju aparata.\nČasovi kreativne fotografije se bave na početku malom istorijom lične i amaterske fotografije i nekim osnovnim pravilima kompozicije načinima kreativnog korišćenja različitih parametara snimanja. Dobar deo predavanja su i kreativne kritičke diskusije radova polaznika. Takođe u sklopu kreativne fotografije je i predavanje o osnovama rada u studiju.\nU sklopu obrade digitalnih fotografija polaznici se upoznaju sa načinima korekcije snimljenih fotografija i njihovog prilagođavanja nekoj određenoj nameni ili načinu prezentacije.\nŽelimo vam odlično svetlo!http://www.axelfoto.com/skola/\nDejan065 444 7272skola@axelfoto.com\naxelfoto fotografi fotografija fotografisanje kurs fotografije kursevi skola skola digitalne fotografije skolovanje\nOznake: axelfoto fotografi fotografija fotografisanje kurs fotografije kursevi skola skola digitalne fotografije skolovanje


SRPSKA LISTA LAŽNIM PATRIOTAMA IZ OPOZICIJE: Manite se izanđalih parola, ne zloupotrebljavajte srpski narod na KiM! - Informer\nSRPSKA LISTA LAŽNIM PATRIOTAMA IZ OPOZICIJE: Manite se izanđalih parola, ne zloupotrebljavajte srpski narod na KiM!\nSrpska lista reagovala je večeras na izjave Dveri i Nove stranke o tome šta bi Srbi na Kosovu trebalo da čine i sa kime da razgovaraju, a u vezi sa formiranjem institucija u Prištini, poručivši im da u svojim izlivima gneva prema Aleksandru Vučiću ne zloupotrebljavaju srpski narod na KiM\n- Proces formiranja privremenih institucija u Prištini na površinu počeo da mami političke marginalce koji bi, umesto da raspaljuju animozitete srpskog naroda prema svojim sunarodnicima na KiM i otežavaju njihovu borbu za goli opstanak, trebalo da, ako su opšte u stanju, na ozbiljan način govore o budućnosti južne pokrajine a ne da dobacuju iz prikrajka izanđale parole- smatraju u Srpskoj listi.\nKako se navodi su saopštenju, oni znaju da parole, koliko god bile bombastične, nisu zamena za ozbiljnu politiku i da bi uključivanje u ozbiljan dijalog o KiM zapravo na svetlost dana iznelo činjenicu da oni nikakve politike i nemaju i da ne umeju ništa drugo osim da zlobno dobacuju i mrze sve one koji bi nešto da urade za svoju državu.\nDanas je, navode, političke predstavnike Srba na KiM poznatim arsenalom laži i kleveta napao Boško Obradović, za koga kažu da je poslušni pitomac i klijent ambasada zapadnih zemalja u Beogradu.\nNjegovu politiku, u slučaju da bi bio u prilici da je realizuje, ne bi preživeli ni Srbi na Kosovu i Metohiji, ni Srbija, ocenjuju u Srpskoj listi.\nO tome šta bi Srbi na Kosovu i Metohiji trebalo da čine i sa kim da razgovaraju mišljenje je izneo i, kako kažu, Zoran Živković, o čijoj ozbiljnosti i patriotizmu najrečitije govori to što je kao premijer, umesto da učini nešto za Kosovo i Metohiju, radije razmišljao o tome kako da uveća svoje vinograde, navodi se u saopštenju.\n- Ne želimo da spekulišemo o izvorima mržnje koju oni svi zajedno gaje prema ubedljivo najkredibilnijem političaru u Srbiji Aleksandru Vučiću, ali poručujemo im da makar pokušaju da ga mrze na neki pristojniji način, a ne tako što će u svojim otrovnim izlivima gneva zloupotrebljavati napaćeni srpski narod na Kosovu i Metohiji - zaključuju u Srpskoj listi.\nIstovremeno su naveli da bivši ombudsman Saša Janković nastavlja da se bljutavim populističkim porukama iživljava nad srpskim narodom na KiM.\n- Šta uopšte bivši ombudsman Janković, koji Srbe na Kosovu i Metohiji nije priznavao za građane Srbije, ima da se izjašnjava o političkim dešavanjima u Prištini, jer za njega Priština i nije deo Srbije - navodi se u saopštenju.\nDok Janković uživa u blagodetima raskošnog života koji su mu omogućili njegovi finansijeri, Srbi na Kosovu i Metohiji se svaki dan bore za opstanak i očuvanje prisustva države Srbije u njenoj južnoj pokrajini, čije postojanje ne priznaju ni on ni njegovi sponzori, zaključuje se u saopštenju.\nSrpska lista Kosovo i Metohija lažne patriote opozicija


runawaytravels.rs – PC Press Top 50\nRunawaytravels.rs je specifičan turistički sajt – nastao je inicijativom trkača da se ovaj sport promoviše kroz putovanja, druženje i zabavu. Njihova ideja jeste da odmor i trčanje idu zajedno, te da skupa mogu činiti savršen odmor. Stoga se ture koncipiraju tako da se obilaze atraktivne lokacije na kojima je moguće uživati, ali i trčati! Pa, zašto da ne, i okititi se pokojom medaljom. Sam Run Away je neprofitna organizacija, koja se bavi promovisanjem trčanja i sportske kulture. Uostalom, zašto ne objediniti boravak u interesantnom gradu sa trčanjem kroz isti, ako se već pruža prilika?\nMozzartSport je veoma dobro poznat sportski portal nastao 2011. godine, koji radi u okviru kompanije Mozzart. Reč je o ultimativnoj destinaciji za sve entuzijaste kada je svet sporta u pitanju. Na sajtu radi veliki tim i članci stižu 24 časa dnevno, 365 dana u godini: vesti i dešavanja iz svih sportova i liga, intervjui, komentari, rezultati i prenosi uživo. Mnoge zanima i klađenje, pa su date kvote, statistike, tabele, gomila podataka neophodnih korisnicima. U godinama za nama je portal izgradio vrhunsku reputaciju, pa ne čudi da je za mnoge ljubitelje sporta podrazumevana destinacija.\nPutovanja.info je specifičan sajt koji objedinjuje informacije o potencijalnim destinacijama, nudeći korisnicima mogućnost da kroz komentare, utiske, foto ture i putopise predstave mesta na kojima su boravili. Kako se dobar glas daleko čuje, ne čudi da je sajt postao jedno od najmerodavnijih mesta za procenu kvaliteta destinacije. Posetioci sajta mogu da se informišu i putem foruma, na kome se priča o destinacijama iz zemlje i dalekog sveta. Tu je i mogućnost traženja partnera za grupna putovanja, ali i turistička berza na kojoj ćete naći veoma pristupačan, a ponekad i neočekivani smeštaj.\nSelo.rs je prezentacija udruženja koje ima za cilj da objedini seoske turističke ponude iz čitave Srbije. Ne samo da je reč o jednom od najposećenijih turističkih sajtova, već on ima izuzetnu ulogu u promociji seoskog turizma, čime čini uslugu kompletnom društvu, spajajući zainteresovane sa seoskim domaćinstvima i svime što oni imaju da ponude. Osim mesta za odmor i informacija za turiste, možete pronaći i mnoštvo autentičnih proizvoda, te na taj način isprobati plodove zemlje i truda iz različitih delova Srbije.\nSportklub.rs je dobro poznati sajt koji prati brojne Sportklub kanale, ultimativnu destinaciju kada su sportski mečevi u pitanju. Bez obzira na to da li volite fudbal, košarku, auto-trke ili tenis, na Sport Klub kanalima ćete uvek pronaći nešto za svoju dušu. Stoga ne čudi da je sajt česta destinacija onih koji žele da budu u toku sa najnovijim sportskim dešavanjima. Osim mnoštva informacija o utakmicama, rezultata, analiza i sličnih sadržaja, na sajtu možete pronaći i e-sports sekciju, te blog i podcast koji je ostvario zapažene rezultate tokom Svetskog Prvenstva u fudbalu u Rusiji.


Vesić zahvalio Nemačkoj na podršci evropskim integracijama i investicijama - Beogradski Portal\nVesić zahvalio Nemačkoj na podršci evropskim integracijama i investicijama\nZamenik gradonačelnika Goran Vesić sastao se danas u Starom dvoru sa poslanicima nemačkog Bundestaga, Tilmanom Kubanom i Maksimilijanom Mezenburgom, sa kojima je razgovarao o projektima koji su od velikog značaja kako za Grad tako i za državu. Sastanku je prisustvovala zamenica predsednika Skupštine Grada Beograda Andrea Radulović.\nVesić je tom prilikom istakao da mu je velika čast što je primio poslanike Bundestaga, ispred nemačke partije, Hrišćansko-demokratske unije (CDU) jer je Nemačka najznačajniji spoljnotrgovinski partner Srbije, a takođe pruža i najveću podršku Srbiji u procesu evropskih integracija.\n– Danas smo razgovarali o saradnji između Savezne Republike Nemačke i Srbije, a pervashodno o saradnji Beograda i nemačkih gradova. Razmenili smo iskustva o tome kakva će biti pozicija naše zemlje u svetlu najnovijih događaja u Evropi u uslovima rata u Ukrajini – poručio je Vesić.\nOn je zahvalio na podršci koju Nemačka pruža Beogradu i investicijama koje Nemačke kompanije ulažu u Beograd.\n– U Beogradu radi više desetina hiljada ljudi u kompanijama iz Nemačke. Izrazio sam zadovoljstvo što nemačke kompanije nastavljaju da ulažu u Srbiju. Takođe, Srbija nema iskrenijeg prijatelja u Evropskoj uniji od Nemačke i to se pokazalo poslednjih godina kada je Nemačka imala više razumevanja za Srbiju od drugih zemalja i znala je da nas u potpunosti podrži u našim nastojanjima da postanemo članica Evropske unije – rekao je zamenik gradonačelnika.\nPrema njegovim rečima on je u razgovoru naglasio da je osnovno opredeljenje Srbije članstvo u Evropskoj uniji.\n– Mi se nadamo da će se ti procesi ubrzati i da Srbija zajedno sa drugim zemljama Zapadnog Balkana postane članica EU jer EU ne može da bude potpuna bez ovog regiona, a to je dobro za srpsko društvo i verujem da je to zaista pravo rešenje – istakao je Vesić.\nTilman Kuban je zahvalio zameniku gradonačelnika na gostoprimstvu i izrazio zadovoljstvo napretkom saradnje država Zapadnog Balkana.\n– Saradnja država ovog regiona napreduje i to će sigurno ubrzati proces pridruživanja EU. Nemačka ima dobre veze sa Srbijom i o tome smo danas pričali, a naročito smo se osvrnuli na privrednu saradnju. Sve firme koje su investirale u Srbiji su izuzetno zadovoljne uslovima poslovanja, Nastojaćemo da tu saradnju proširimo novim investicijama i da na taj način doprinesemo da ljudi ovde dođu do novih radnih mesta. Raduje nas što je predsednik Srbije Aleksandar Vučić izjavio da Srbiju vidi kao evropsku državu i to će biti cilj koji ćemo podržati – rekao je Tilman Kuban.


17.02.2018 13:59 | Igor Stanišić, Darko Pašagić\nBijeljina/Banjaluka - Već na startu proljećnog dijela sezone i meča između Radnika i Borca (nedjelja, 14.30) biće poznato koji od ova dva kluba će se približiti ulasku među šest najboljih ekipa.\nPoslije 18 kola oba tima imaju po 24 boda, nalaze se na sedmoj, odnosno osmoj poziciji i samo su na bod zaostatka za Mladosti, koja se nalazi na šestom mjestu, posljednjem koje vodi u Ligu za prvaka.\nPoslije kvalitetno odrađenih priprema Bijeljinci sa optimizmom, ali i velikim respektom dočekuju rivala, a trener Mladen Žižović neće moći da računa na "požutjelog" Alema Merajića i povrijeđenog Ševku Okića.\n- U Borcu sam igrao tri godine i istina je da su mi oba kluba u srcu, ali trenutno mi je mnogo draži Radnik sa kojim želim da ostvarim povoljan rezultat. Ako budemo igrali onako kako zahtijevam od svojih igrača očekujem uspjeh i tri boda, koja bi nam mnogo značili - naglasio je Žižović.\nBanjalučani su u prvom meču srećno došli do tri boda golom Petra Kunića u posljednjim minutama meča. Trener Igor Janković ne bi imao ništa protiv da se ponovi isti scenario.\n- Radnik je izuzetno kvalitetan tim, to su pokazali i u Banjaluci, kada su bili možda i bliže pobjedi. Meni je draže da tu prvu utakmicu igramo u gostima, oni igraju pred domaćom publikom, treba da se otvore, a na nama je da to iskoristimo i da se neporaženi vratimo u Banjaluku, što bi bila dobra uvertira za utakmicu protiv Krupe u sljedećem kolu - istakao je Janković, koji neće moći računati na Aleksandra Kondića i Sinišu Dujakovića, dok je nastup Mladena Veselinovića zbog povrede pod znakom pitanja.\nOvaj susret imaće humanitarni karakter jer će sav prihod od ulaznica biti namijenjen za liječenje teško oboljelog dječaka Isaije Pantića, inače sina novinara iz Srbije Željka Pantića.\nU ostalim mečevima 19. kola sastaju se: Zrinjski - GOŠK (subota, 14.30 časova), Sloboda - Mladost (subota, 14.30), Čelik - Vitez (subota, 17.30), Široki Brijeg - Sarajevo (nedjelja, 17.30 časova).


Delegacija EU u BiH: Prioritet rješavanje pitanja akciza – Fokus.ba\nDelegacija EU u BiH: Prioritet rješavanje pitanja akciza\n“Nažalost, u proteklih nekoliko mjeseci reformski proces stagnira. Postoji hitna potreba za obnavljanjem zamaha na EU putu, ispunjavanju reformskih obaveza i poboljšanju situacije u oblasti vladavine prava. Najhitnija od njih je nužnost rješavanja pitanja akciza kako bi se aktiviralo 500 miliona eura investicija u infastrukturu BiH”, istakli su u Delegaciji EU za Nezavisne novine.\n“Popunjavanje upitnika, obezbjeđivanje jedinstvenog i koordinisanog niza odgovora – biće jasan signal da BiH može da radi zajedno, pri čemu je kvalitet odgovora važniji od brzine popunjavanja upitnika. Očekujemo od svih političkih stranaka i njihovih lidera da se pridržavaju obaveza preuzetih usvajanjem Reformske agende u 2015. i pomognu u sprovođenju ovih mjera”, naglasili su iz Delegacije EU.\n“Značajan napredak u Reformskoj agendi omogućio je BiH da napreduje na svom putu ka EU. Nakon nekoliko značajnih rezultata ostvarenih u 2016. godini, BiH je počela da se kreće naprijed. To su bili važni koraci koji su doprinijeli da Savjet EU pozove Evropsku komisiju da podnese svoje mišljenje o zahtjevu BiH za članstvo u EU, nakon čega je Komisija vlastima zemlje dostavila upitnik”, naveli su oni.\nPredsjednica Vlade Republike Srpske Željka Cvijanović rekla je da nije optimista ni kad je u pitanju sprovođenje reformi, niti dobijanje kandidatskog statusa u januaru, te da nije zadovoljna ni načinom funkcionisanja mehanizma koordinacije koji postoji samo na papiru.\n“Mehanizam koordinacije podrazumijeva interakciju brojnih struktura u okviru složene BiH, a to znači održavanje ministarske konferencije, komisije za integraciju, da se kolegijum sastaje i rješava određena pitanja, definiše i trasira određene pravce. Nažalost, to se nije desilo i problem tu vidim isključivo u Sarajevu”, smatra Cvijanović.\nPredsjedavajući Vijeća ministara Denis Zvizdić smatra da je dokaz da se Agenda sprovodi činjenica da bi BiH naredne godine mogla dobiti kandidatski status, koji je, kako ističe, sada samo uslovljen kvalitetnom realizacijom upitnika.\nMinistar ekonomskih odnosa i regionalne saradnje u Vijeću ministara Mirko Šarović kaže da je evidentno da se kasni, ali u stvarima u kojima nisu očekivali, poput prevođenja i drugih sličnih stvari.\nNa pitanje ko je za to odgovoran, Šarović smatra da bi radije insistirao da se u preostalih nekoliko sedmica riješe problemi, umjesto bavljenja time ko je za to odgovoran, prenose Nezavisne novine.\nSpor između Barcelone i Madrida pred belgijskim sudom\nDesetine hiljada Rumuna demonstrira protiv izmjena zakona


odlazak - Radio-televizija Unsko-sanskog kantona\nSve vijesti koje uključuju pojam: odlazak\nZEMLJE BALKANA I EU: SVAKE GODINE REGION NAPUSTE STOTINE HILJADA LJUDI\nREGIJA, 13. januara - Odlazak stanovnika, posebno mladih ljudi, iz zemalja Balkana u ekonomski visoko razvijene zemlje Zapadne Europe, jedan je od najvećih problema s kojim se suočavaju sve zemlje u regionu posljednjih nekoliko godina, piše Anadolija. Iako još uvijek ne postoje precizni zvanični podaci državnih institucija ...\nBAGDAD, 5. januara - Irački parlament je danas donio odluku da američke snage moraju napustiti zemlju. Na vanrednoj sjednici je većinom glasova odlučeno da Sjedinjene Američke Države (SAD) i druge strane sile napuste Irak. U saopćenju Parlamenta se također navodi da je iračka vlada obavezna da provede pomenutu odluku. Šiitski ...\nSARAJEVO, 11. maja - Prema podacima Agencija za statistiku u BiH prosječna plata u ugostiteljstvu je 536 KM. Podaci platforme plata.ba kažu da je prosječna plata konobara 607 KM, kuhara 734 KM, a spremačice oko 900 KM. Visina plate varira u ovisnosti od veličine objekta, lokacije, iskustva konobara i sl. Najniže plate su za ...


Ostali sportovi - Streljaštvo: Pioniri Pančeva najbolji na takmičenju u Beloj Crkvi\nPovodom Dana oslobođenja Bele Crkve, u streljani u OŠ “Marko Stojanović” u Vračev Gaju, održan je tradicionalni turnir u streljaštvu za osnovce. U konkurenciji takmičara iz Južnog Banata, Bele Crkve, Pančeva i Uljme, kao i gostiju iz Rumunije, ekipa pionira iz Pančeva je bila najbolja.\nI u pojedinačnoj konkurenciji Pančevci su briljirali, pa je Aleksa Rakonjac osvojio prvo mesto, Stefan Rađenović drugo, a Aleksa Ušljebrka treće mesto, mada rezultati nisu bili u prvom planu, već druženje pionira iz Južnog banata. Tom prilikom je predsednik SD “Odbrana” iz Bele Crkve, Ivan Branisavljević sproveo i turnir za starije strelce, kao i polaganje venaca na spomenik palim borcima.\nOvim turnirom je i zvanično počela nova sezona gađanja iz vazdušne puške, a treninzi se uveliko održavaju svakog utorka i četvrtka od 17h do 22h u streljani SD “Pančevo 1813”, za sve kategorije. Već narednog vikenda će najbolji strelci družine nastupiti u Novom Sadu, na prvom kolu Kup-a Srbije po “A” programu.


Geri O'Konor - Kako spiskati četiri miliona na žene i kokain? - Sportske.net\nGeri O'Konor - Kako spiskati četiri miliona na žene i kokain?\nNekada je zarađivao bogatstvo, sada živi u stanu za siromašne koji plaća 65 funti nedeljno. Kaže da je kriv pritisak u Premijer ligi!\nIma tek 31 godinu, jedno vreme je zarađivao oko 100 000 evra mesečno, a računa da je u karijeri zaradio oko 5 miliona evra.\nDanas nema ništa, kokain, izlasci, skupa kola, luksuzan život odneli su sve. Pao je na doping testu 2009. kada je igrao za Birmingem u Premijer ligi, to je bio početak muka.\n"Nikada nisam šmrkao pre meča, uvek posle i par dana sam uvek bio čist kako ne bi pao na doping testu. Ali, postajalo je sve teže uzdržati se", kaže ovaj Škot koji nastupa sada u petoj škotskoj ligi.\nOn je igrao u Rusiji za Lokomotivu svojevremeno, Rusi su Hibsima platili 2 miliona evra za ovogf fudbalera koji kaže da mu se tada promenio život. Posle povratka iz Moskve, krenula su ludovanja, kada je bio povređen izlazio je praktično svako veče.\n"To su bila vremena, imao sam mnogo takozvanih prijatelja, kokain je bio lako dostupan. Znao sam i onda da grešim, ali jednostavno je pritisak igranja u Premijer ligi bio prevelik", tvrdi O'Konor.\nOn se kasnije seljakao po pozajmicama, završio u Sibiru, ali je za Tom iz Tomska odigrao svega šest mečeva, na kraju je otpušten.\nZa nepoznati Selkirk igra besplatno, kako rekosmo živi u stanu koji plaća 65 evra mesečno, pre nekoliko godina je prodao svoju kuću koja je vredela više od milion i po evra. Takođe, više nema ni crveni ferari od 120 000 evra, ali ponovo daje golove.\nBio je strelac za Selkirk, kaže da je sada čist i da će okrenuti novu stranu. Ostao je sa ženom Lizom, imaju troje dece, uspeo je i da se pomiri sa roditeljima posle svega...\nTužna priča, ali ko zna, možda ne sa tako tužnim krajem...


Projekat „Prevencija i borba protiv korupcije“ finansira Evropska unija u okviru „IPA 2013“ programa za Srbiju. Implementacija Projekta počela je u julu 2017. godine i trajaće do februara 2021. godine.\nSvrha Projekta je da se ojačaju nacionalni mehanizmi za prevenciju i borbu protiv korupcije u skladu sa Nacionalnom strategijom za borbu protiv korupcije (NSBPK) i njenim akcionim planom kao i Akcionim planom za Poglavlje 23 (AP 23) putem sledećih aktivnosti:\n1. Jačanje transparentnosti, efikasnosti i koordinacije institucija za borbu protiv korupcije i politika u oblasti prevencije i borbe protiv korupcije kako je predviđeno Nacionalnom strategijom za borbu protiv korupcije i njenim akcionim planom i AP 23 (Poglavlje 2. Borba protiv korupcije).\nGlavni korisnici projekta su Ministarstvo pravde Republike Srbije i Republičko javno tužilaštvo Republike Srbije.\nOvaj veb sajt je napravljen uz finansijsku pomoć Evropske unije. Sadržaj objavljen na veb sajtu isključiva je odgovornost Projekta „Prevencija i borba protiv korupcije“\ni ni u kom slučaju ne predstavlja stavove Evropske unije.


Beta 27. januara 2020. 14:25\nPremijerka Srbije Ana Brnabić otvoreno podržava Telekom Srbije i napadom na Junajted (United) grupu potvrdje da u Srbiji zakoni nisu jednaki za sve, saopštila je Junajted grupa.\n„Premijerkino obraćanje javnosti, samo je još jedna potvrda da Telekom pokušava da nas eliminiše kao konkurenciju uz pomoć države i ojača svoj monopol širom Srbije“, navodi se u saopštenju Junajteda povodom jučerašnje izjave premijerke da je Junajted grupa naredila Telekomu da ukine sve njene kanale, medju kojima je i TV N1, a da Telekom traži način da se postigne dogovor.\nJunajted grupa je istakla da traži fer, transparentnu i ravnopravnu tržišnu utakmicu, primenu jasnih i istovetnih pravila igre za sve učesnike na tržištu i usaglašavanje sa najboljom praksom u Evropskoj uniji, jer je „samo fer konkurencija u najboljem interesu krajnjih korisnika“.\n„Ravnopravna utakmica ne može postojati ukoliko nadležni organi jednom operatoru omogućavaju širenje i unapredjivanje infrastrukture po hitnom postupku, a drugog onemogućavaju da ponudi usluge korisnicima, ukoliko jednom operatoru izriču stroge uslove pri konsolidaciji tržišta, a od drugog ne zahtevaju nikakve uslove i omogućavaju monopolizaciju čitavih gradova, odnosno jednog operatora podstiču u nezakonitom postavljanju mreže, a drugom operatoru uklanjaju zakonito postavljenu mrežu“, ukazala je Junated grupa.\nDodaje se da je ravnopravna utakmica ugrožena i time što jedan operator netransparentno zloupotrebljava javnu svojinu, a drugom se operatoru nameću neopravdana ograničenja korišćenja sopstvene privatne svojine.\nJunajted grupa je pozvala izvršnu vlast u Srbiji i „njihovog štićenika kompaniju Telekom da prestanu neistinama da obmanjuju gradjane i zaustave progon“ te grupacije koja je jedna od najvećih investitora u Srbiji.\n„Od ključne važnosti za fer tržišnu utakmicu jeste da nadležni organi na isti način tretiraju sve učesnike na tržištu, bez privilegovanja ili diskriminacije. Za to nisu potrebne zakonske izmene, dovoljno je samo da se zakoni primenjuju na isti način za sve“, istakla je Junajted grupa.\nNa kanalima Supernove od 17. januara ne emituju se programi Junajted medije – Sport klub, Nova S, Nova Sport i N1.\nSupernova, brend nastao spajanjem kablovskih operatora Kopernikus, Radijus vektor i AVcom, koji je od aprila prošle godine u sastavu Telekoma Srbija grupe, tvrdi da je dobio ponudu za emitovanje programa Junajteda sa lošijim uslovima nego što su imali kablovski operatori koji su u njenom sastavu.\nJunajted ukazuje da je ponudio iste uslove.


Udruženja pisala šefu Delegacije EU: Stanje u BiH izaziva jezu\nPredstavnici udruženja koja okupljaju porodice žrtava i svjedoke genocida u Srebrenici zatražili su zaustavljanje aktivnosti na provođenju zaključaka Narodne skupštine bh. entiteta Republika Srpska (RS) koji se odnose na prenos nadležnosti s nivoa države Bosne i Hercegovine (BiH) na entitetski nivo.\nU pismu upućenom Johannu Sattleru, šefu Delegacije Evropske unije (EU) BiH, predstavnici Udruženja "Majke enklave Srebrenice i Žepe" i Udruženja žrtava svjedoka genocida naveli su da stanje u BiH podsjeća na predratni period i izaziva jezu.\n"I sama pomisao da će zločinci koji se kriju od pravde nesmetano ući u RS i biti nosioci formiranja vojske RS, u nama stvara strah i jezu da će se dešavanja iz 90-ih ponoviti. Zbog toga od vas tražimo, kao garanta Dejtonskog mirovnog\nsporazuma, da spriječite i onemogućite nastavak aktivnosti na provođenju\nzaključaka Narodne Skupštine RS", kaže se u pismu.\nSkupština RS o entitetskom Ustavu i nadležnostima države BiH\nIz udruženja su naveli da je vojska RS "odgovorna za najbrutalnije zločine na prostoru Evrope od Drugog svjetskog rata i da su dva suda UN-a dala svoje stavove da je bila sastavni dio udruženog zločinačkog poduhvata".\n"Ako neko želi da reafirmira vojsku za koju je Međunarodni sud pravde utvrdio da je odgovorna za počinjeni genocid, onda naravno da je za nas to\njeziva i pomisao. Za nas je to isto kao kad bi neko u Saveznoj Republici Njemačkoj pokušao da oživi SS jedinice", naveli su iz udruženja.\nNarodna skupština RS usvojila je 10. decembra pet zaključaka o prenosu nadležnosti s nivoa države BiH. Tiču se Oružanih snaga BiH, Državne agencije za istrage i zaštitu, Obavještajno-sigurnosne agencije i Uprave za indirektno oporezivanje BiH.\nKomšić najavio krivičnu prijavu zbog zaključaka RS o prenosu nadležnosti\nMinistrica financija RS, Zora Vidović izjavila je 15. decembra da u budžetu RS za iduću godinu postoje obezbijeđena sredstva za eventualne troškove ako naredne godine na snagu stupe akti o „vraćanju nadležnosti“ prenesenih na nivo BiH, te ako budu osnovane entitetske institucije u oblastima indirektnog oporezivanja, pravosuđa i vojske.\nPrema Ustavu BiH entiteti Republika Srpska i Federacija BiH ne mogu samostalno vraćati nadležnosti koje su u proteklom periodu prenesene na državu.\nUstav kaže da oba entiteta moraju biti suglasna da bi se nadležnosti prenijele na državni nivo ili formirale državne institucije. Mogućnost mijenjanja zakona o državnim institucijama ima isključivo Parlament BiH i visoki predstavnik.\nMogući scenariji nakon odluke Skupštine u Banjaluci


Projekat turističke signalizacije – Semendria\nProjekat turističke signalizacije\n18. januar 2015. DRUŠTVO – Izvor: FoNet – Projektna dokumentacija za putokazno turističku signalizaciju u Smederevu je završena, a u izradi je projekat putokazno saobraćajne signalizacije, saopštio je predsednik Saveta za bezbednost saobraćaja Smedereva, Goran Krčmarević.\n“Turisti koji su do sada posećivali naš grad nisu imali jasnu sliku gde se nalaze istorijski i kulturni spomenici i ovo je samo prvi korak u rešavanju ovog pitanja.\nSprovođenjem ovog projektnog zadatka, grad će izgledati lepše, a turistima će biti olakšan pristup spomenicima i institucijama na teritoriji našeg grada”, rekao je Krčmarević.\nSavet za bezbednost saobraćaja je, prema njegovim rečima, došao na ovu ideju prilikom izrade projekta putokazno saobraćajne signalizacije, koji je krovni dokument u ovoj oblasti, a čija se finalna verzija još uvek prati i dorađuje i završetak se očekuje u prvoj polovini godine.\nKrčmarević je dodao da je u izradi projekta, koja je trajala oko godinu dana, učestvovala Direkcija za izgradnju, urbanizam i građevinsko zemljište JP Smederevo, nosilac projekta je bio Savet za bezbednost saobraćaja grada Smedereva, a za oba projekta su izdvojena sredstva u visini od oko 500.000 dinara.\nPredstavnik Turističke organizacije Smedereva, Goran Jovšić, zahvalio se na stručno urađenom planskom dokumentu i dodao da će se Smederevo konačno svrstati u red gradova koji imaju turističku signalizaciju.\n« Veliki broj neeksplodiranih raketa i bombi u Savi i Dunavu\nKošarka: Smederevo – Spartak 82:71 »


Upis na master studije KPU nakon Fakulteta Bezbednosti - BOŠ Karijera\nImam jos jedno pitanje: prilikom upisa na master studije na Kriminalističko policijskoj akademiji, koliko sam shvatio polažemo neke predmete, ali ako smo sa fakulteta bezbednosti, postoje neke povlastice? Konkretno me zanima smer forenzika i informatika. Hvala vam na izuzetno preciznim i decidnim odgovorima.\nU pravu si, za studente koji žele da upišu master studije na KPU, smer forenzika, a prethodno su završili srodan fakultet (ovde spadaju i Fakultet bezbednosti, ali i Pravni fakultet, Medicinski fakultet, kao i Fakultet za specijalnu edukaciju i rehabilitaciju), postoji određena prednost.\nPrvi preduslov za konkurisanje na master studije je prosek ocena najmanje 8,0 na osnovnim studijama. Dalje, uslovi za upis na master studije smera forenzičko inženjerstvo su bodovi za uspeh na osnovnim studijama (maksimum 40 bodova) i položen prijemni ispit (maksimum 60 bodova). Međutim, kandidati koji su završili osnovne studije na KPU ili srodnim fakultetima (među kojima je i Fakultet bezbednosti), ne polažu prijemni ispit, već automatski dobijaju 60 bodova. Na te bodove se dodaju bodovi za uspeh na osnovnim studijama i onda se kreira rang lista. U praksi to znači da na osnovnim studijama treba da se potrudiš da ostvariš što bolji uspeh kako bi imao što veći broj bodova pri rangiranju. :)\nIsto važi i za smer Informatike na KPU. Sve dodatne informacije ćeš pronaći ovde.


Nema zastare: Ukinuta presuda KSS-a u predmetu Bakrač i drugi – Fokus.ba\nNema zastare: Ukinuta presuda KSS-a u predmetu Bakrač i drugi\nNa pretresu pred Vrhovnim sudom Federacije BiH, koji će biti održan nakon što je presuda ukinuta, bit će prihvaćeni svi dokazi izvedeni pred prvostepenim sudom, a po potrebi će se izvoditi novi dokazi\nRješenjem Vrhovnog suda Federacije BiH djelimično je uvažena žalba Tužilaštva KS, te je ukinuta presuda Kantonalnog suda u Sarajevu (KSS) protiv Asmira Bakrača, Fuada Poprženovića, Izeta Šahinovića, Huseina Kunića, Halida Velagića i Ejuba Ikića.\nRadi se o presudi kojom je optužba protiv spomenutih osoba za ubistvo odbijena zbog zastare krivičnog gonjenja.\nVrhovni sud je svojim Rješenjem uvažio žalbu Kantonalnog tužilaštva KS zbog pogrešno i nepotpuno utvrđenog činjeničnog stanja.\nKako je u obrazloženju Rješenja navedeno, prvostepeni sud je izveo pogrešan činjenični zaključak da je u predmetu nastupila zastara krivičnog gonjenja, te da je pravilan zaključak KT da su u predmetu istragu vodila optužene osobe kao radnici PU u Bihaću sve do 27.12.2012. godine, kada je Tužilaštvo FBiH predmet delegiralo Kantonalnom tužilaštvu KS, kao i da je naredbom o provođenju istrage koju je donijelo KT prekinuta zastara.\nNa pretresu pred Vrhovnim sudom Federacije BiH, koji će biti održan nakon što je presuda ukinuta, bit će prihvaćeni svi dokazi izvedeni pred prvostepenim sudom, a po potrebi će se izvoditi novi dokazi, saopćeno je iz Kantonalnog tužilaštva KS.\n#tužilaštvo KS#Bakrač i drugi\nIzvještaj o radu Kantonalnog tužilaštva na Skupštini KS


Investicija od 4 miliona eura: NELT otvorio novu skladišnu halu u Istočnom Sarajevu - Klix.ba\nPromo Investicija od 4 miliona eura: NELT otvorio novu skladišnu halu u Istočnom Sarajevu\nInvesticija od 4 miliona eura: NELT otvorio novu skladišnu halu u Istočnom Sarajevu\n22.10.2019. u 11:42\nInvesticijom od 4 miliona eura, koji su uloženi u novu skladišnu halu, infrastrukturu kompanije NELT u Bosni i Hercegovini sada čini 3.400 m2 kancelarijskog i preko 11.000 m2 skladišnog prostora u ambijentalnom, hlađenom i smrznutom režimu.\nU novo skladište uvedena je najsavremenija tehnologija, softveri i standardi za upravljanje logističkim procesima koji se već primjenjuju u Nelt Grupi. "Investiranje u nove kapacitete rezultat je organskog rasta kompanije i potreba tržišta i naših klijenata", kazao je Goran Cerovina, izvršni direktor Nelta.\nU posljednje dvije godine, ova kompanija bilježi rast prihoda za 28 posto i 40 novih uposlenika. Projektovanim neto prihodima od skoro 110 miliona eura ovo je još jedna uspješna poslovna godina za Nelt koji je ove godine prepoznat u top 3 najpoželjnija poslodavca u sektoru distribucije u BiH u okviru istraživanja posjetilaca portala Posao.ba, a dobitnik je i prestižne regionalne nagrade "Sarajevo Business Bridge Awards 2019" u kategoriji "Business of the Year".\n"Želimo da poboljšamo našu servisnu uslugu koju pružamo klijentima u Bosni i Hercegovini, kao i da ovakvim investicijama ojačamo našu organizaciju u smislu naših sposobnosti da odgovorimo novim poslovnim izazovima", izjavio je Miloš Jelić, CEO NELT grupe.\nKako kažu, plan je da nastave sa stabilnim, organskim rastom. U dijelu distributivnih operacija vide prostor kroz rast kategorija u kojima su već prisutni, te značajnije učešće na tržištu brendova koje zastupaju (u BiH su to npr. Mondelez, Neoplanta, Mladegs Pak, Bambi, Arla, JTI, BIC, i drugi). Također, velika su očekivanja i od daljeg razvoja logističkih operacija.\n"Razvoj pojedinačnih servisa carinjenja i špedicije, usluga transporta i skladištenja, i ponuda integralne logističke usluge je korak ka ostvarenju naših dugoročnih ciljeva - da budemo kompanija broj jedan i u logistici, kao što smo u distribuciji", kaže Cerovina.


Polovni Kockums transporteri oglasi za prodaju - Mascus Srbija\nNalazite se ovde: Mascus Srbija > Šumarstvo > Transporteri > Kockums\nPolovna Kockums transporteri na prodaju\nPregledaj oglase polovnih Kockums transporteri oglasa na prodaju. Možete sortirati Kockums transporteri oglase po ceni, godini proizvodnje ili državi. Koristite levu navigaciju da biste suzili pretragu ili pročitajte više ot Kockums transporteri u odeljku Brendovi.\nKockums KOCKUMSOpšte stanje (1-5): 3\nKockums 85-35Opšte stanje (1-5): 3, Broj točkova: 6\nOvde je kompletna lista lista polovnih Kockums transporteri za prodaju. Ako zelite da vidite neki oglas, kliknite na polje za potvrdu pored tog oglasa, dodajte ga u omiljene oglase ili ga uporedite sa nekim drugim oglasom. Ako zelite detaljniju pretragu, idite na vrh strane i koristite opciju “nova pretraga”.


Savjetovanje sa direktorima osnovnih i srednjih škola | Saobracaj\nSaobraćaj | Savjetovanje sa direktorima osnovnih i srednjih škola\nDanas je u OŠ „Braća Labudović“ u Nikšiću, u organizaciji ALFA Centra održano savjetovanje sa direktorima osnovnih i srednjih škola u na temu „Zastupljenost teme bezbjednosti saobraćaja u školskoj nastavi“. Savjetovanju su prisustvovali direktori većine osnovnih i srednjih škola iz Nikšića, a govorili su: Veljko Tomić- generalni direktor direktorata za opšte srednje obrazovanje, stručno obrazovanje i obrazovanje odraslih, Mr Radoslav Milošević Atos- pomoćnik direktora, Sektor za unapređivanje obrazovanja, Zavod za školstvo, Dragan Klikovac- rukovodilac odsjeka za bezbjednost drumskog saobraćaja, Uprava policije Crne Gore, Ranka Bijelović- rukovodilac saobraćajne sekcije u OŠ „Braća Labudović“\n„Realizujući saobraćajne časove u 8 gradova Crne Gore u proteklom mjesecu, došli smo do zaključka da je tema bezbjednosti saobraćaja nedovoljno zastupljena u školskoj nastavi. Budući da je uvođenje predemeta bezbjednosti saobraćaja u redovnu nastavu dugotrajan proces, našu smo pažnju usmjerili na izgradnju i jačanje međupredmetnog proučavanja ove oblasti. Cilj današnje aktivnosti je ukazati direktorima osnovnih i srednjih škola na mogućnost međupredmetnog proučavanja bezbjednosti saobraćaja, kako bi pomenutu temu učinili što vidljivijom i što prisutnijom u školskoj nastavi.“ Rekla je Nada Radović, koorinator programa bezbjednosti saobraćaja dodajući da će ALFA Centar nastaviti sa realizacijom sličnih savjetovanja i u ostalim gradovima Crne Gore.\nVeljko Tomić je u svom izlaganju predstavio aktuelno stanje i nivo zastupljenosti teme bezbjednosti saobraćaja u osnovnom i srednjem obrazovanju i istakao značaj realizacije ovakvih aktivnosti. „Danas smo u prilici da čujemo različita mišljenja o ovako važnoj temi, iznesemo probleme i da zajedno tražimo puteve i načine da kod učenika razvijemo odgovornost za vlastite i tuđe živote u saobraćaju, jer su efekti ranog vaspitno-obrazovnog rada od ključnog značaja za bezbjednost učenika u saobraćaju “.\nGovoreći u ime Zavoda za školstvo, Atos Milošević je prisutnima ukazao na mogućnost međupredmetnog proučavanja ove oblasti i izdvojio nastavne predemete, kroz koje bi se saobraćajno vaspitanje moglo izučavati, pritom neremeteći postojeći nastavni plan i program. „Kurikulum ima za cilj integralni pristup opšteg obrazovanja, dakle što više povezivanja sličnih oblasti. Ovim savjetovanjem smo temu bezbjednosti saobraćaja opet stavili na dnevni red i siguran sam da će se nakon ovog sastanka saobraćajno vaspitanje mnogo više promovisati i biti znatno prisutnije u školskoj nastavi.“\nRukovodilac odsjeka za bezbjednost drumskog saobraćaja Dragan Klikovac je predstavio značaj kontinuirane i usaglašene primjene preventih i represivnih mjera, kako bi došli do unapređenja oblasti bezbjednosti saobraćaja. „Strah od kažnjavanja jeste pokazao dobre rezultate, ali nije cilj da na takav način unapređujemo bezbjednost saobraćaja. Potrebno je više raditi na pravilnoj edukaciji najmlađih, pa kasnije takvim učesnicima u saobraćaju represivne mjere i neće biti toliko potrebne.“,i dodao da je ovoj oblasti ostavljena jako velika mogućnost rada, ali i jako velika mogućnost izbjegavanja rada na ovom pitanju, pa se komunikacija, koordinacija i kooperacija između nadležnih mora ostvariti, jer mogućnosti postoje, samo ih treba otvoriti.\nRukovodilac saobraćajne sekcije Ranka Bijelović u OŠ „Braća Labudović“ je prezentovala način rada, teme i aktivnosti koje se izvode u sklopu saobraćajne sekcije. Takođe, ona je prisutnima predstavila opravdanost saobraćajnog vaspitanja kao međupredmetne oblasti kao i pozitivne primjere iz prakse. „Potrebno je da sve nadležne institucije daju svoj maksimum za veću bezbjednost djece u saobraćaju, a mi kao najodgovorniji za njihovo obrazovanje imamo obavezu da ih naučimo kako da budu bezbjedni u svakodnevnim situacijama.“\nU sadašnjem nastavnom planu i programu postoje mogućnosti kojima bi se ova veoma važna oblast proučavala. S obzirom na to da je izbor, način i mehanizam isključivo pitanje interesovanja samih učenika i nastavnog osoblja u školama, zaključak je da se bezbjednost saobraćaja mora visoko pozicionirati u svakodnevnoj nastavi, pogotovo u nižim razredima.


Pala odluka: Nataša Bekvalac napušta Novi Sad, seli se u Beograd! - Naslovi.net vesti\nPala odluka: Nataša Bekvalac napušta Novi Sad, seli se u Beograd!\nPop zvezda Nataša Bekvalac u četvrtak veče atmosferu u poznatom beogradskom klubu dovela je do samog usijanja i tom prilikom otkrila da je konačno odlučila da se iz Novog Sada preseli u Beograd! Pop zvezda Nataša Bekvalac konačno je prelomila i odlučila da zajedno sa ćerkom Hanom napusti svoj rodni... »\nNataša se seli u Beograd!\nPop zvezda Nataša Bekvalac u četvrtak veče atmosferu u klubu “Kolektiv” dovela je do samog usijanja i tom prilikom otkrila da je konačno odlučila da se iz Novog Sata preseli u Beograd!Pop zvezda Nataša Bekvalac konačno je prelomila i odlučila da zajedno sa ćerkom Hanom napusti svoj rodni Novi Sad i preseli se u srpsku prestonicu – Beograd. Naime, lepa Novosađanka u četvrtak veče održala je spektakularan nastup... »\nNataša Bekvalac postaje Beograđanka\nKurir petak, 17. februar 2012.\nNataša se seli za Beograd!\nTračara petak, 17. februar 2012.\nPop pevačica Nataša Bekvalac konačno je prelomila i odlučila da se iz srpske Atine preseli u prestonicu! Atraktivna pevačica sinoć je sat vremena posle ponoći nastupila u prestoničkom klubu Kolektiv, koji je bio prepun do poslednjeg mesta. Sem svojih pesama, Nataša je publiku još jednom iznenadila... »\nOgorčena putnica sa Jatovog leta: Nisu nas tretirali kao ljude\nDelta nudi 250 radnih mesta u hotelu Crowne Plaza


Hakerskim napadom na "Peščanik" - H-Alter - Udruga za medijsku kulturu\nHakerskim napadom na "Peščanik"\n03.06.2014. 11:12 Vijesti Ispiši\nLogo: PeščanikSvetlana Lukić, urednica "Peščanika", izjavila je da je taj portal srušen hakerskim napadom nakon što je na njemu objavljen tekst u kojem se ukazuje na ozbiljne indicije da je dio doktorata ministra unutrašnjih poslova Srbije plagiran\nUrednica portala Peščanik Svetlana Lukić izjavila je da je taj sajt oboren pošto je objavio tekst u kojem se ukazuje na ozbiljne indicije da je deo doktorata ministra unutrašnjih poslova Srbije Nebojše Stefanovića plagijat. "Peščanik.net je oboren hakerskim DOS napadom koji se odvija velikim brojem pristupa na sajt istovremeno. Neuobičajeno velika poseta počela je od kada smo objavili tekst, negde izmedju 16 i 17 sati, i napad traje sve vreme, podignemo sajt, oni ga obore i tako stalno", rekla je Svetlana Lukić agenciji Beta.\nOna je navela da je napad bio najozbiljniji kada je doktorski rad pomenut u emisiji Utisak nedelje na televiziji B92. Urednica Peščanika navela je da će biti obavljena detaljna analiza koja bi trebalo da ukaže na odgovorne za obaranje sajta. "Preduzećemo mere i dostavićemo podatke i odeljenju policije za borbu protiv sajber kriminala. Ovo nije prvi put da je Peščanik pod DOS napadom, ali nikada nije bilo ovako", rekla je Svetlana Lukić.\nNebojša Stefanović je u junu 2013. godine odbranio doktorat na Megatrend univerzitetu s temom "Nova uloga strategijskog menadžmenta u upravljanju lokalnom samoupravom (primer grada Beograda)". Tekst "Analiza sumnjivog doktorata Nebojše Stefanovića dostupan je ovde, ovde i na još nekoliko portala.\nKljučne riječi: sloboda medija, Peščanik\nPosrnula sedma sila


Alžirci i Sirijci napali muškarce koji su skupljali sekundarne sirovine u Sarajevu - antimigrant.ba\nAlžirci i Sirijci napali muškarce koji su skupljali sekundarne sirovine u Sarajevu\nDruga policijska uprava u Sarajevu sinoć u 20:15 sati, obaviještena je da se u ulici Halida Kajtaza, općina Centar Sarajevo, nalaze dvije povrijeđene osobe.\nIzlaskom na mjesto događaja, policijski službenici su zatekli povrijeđene A. H. (36) i A. H. (34). Njima je ljekarsku pomoć ukazala ekipa Zavoda za hitnu medicinsku pomoć Kantona Sarajevo, a potom u Kliničkom centru Univerziteta u Sarajevu.\nKod A. H. (36) su konstatovane teške povrede opasne po život, nanesene oštrim predmetom, a na Kardiovaskularnoj klinici je zadržan na daljnjem liječenju, dok je A. H. (34) zadobio lakše povrede i odbio je daljnju hospitalizaciju.\nTom prilikom A. H. je izjavio policijskim službenicima da su sinoć oko 20 sati u pomenutoj ulici sakupljali sekundarne sirovine, te da ih je fizički napalo i povrijedilo nekoliko nepoznatih osoba, a od A.H. je ukraden novčanik.\nRadeći na rasvjetljavanju ovog krivičnog djela, policijski službenici su sinoć u 22 sata u ulici Pofalićka, općina Novo Sarajevo, pronašli i uhapsili: M. N. (22) iz Alžira, S. N. (22) iz Sirije, YB. E. (22) iz Alžira, M. F. (33) iz Alžira i A. B. (46) iz Sirije, zbog postojanja osnova sumnje da su počinili krivično djelo razbojništvo.\nIzvršenim pretresom kod M. N. je pronađen i oduzet ukradeni novčanik s ličnim dokumentima na ime A. H. Uviđaj su obavili dežurni tužilac Kantonalnog tužilaštva Kantona Sarajevo i policijski službenici Uprave policije MUP-a Kantona Sarajevo.\nUhapšeni su predati u prostorije Jednice za osiguranje objekata i zadržavanje osoba lišenih slobode MUP-a Kantona Sarajevo.\nTuristi, hafizi, inžinjeri… – putovali u rezervoaru za gorivo\nVELIKA AKCIJA Država kuca na vrata promigrantske mafije\nIlidža: Alžirac nožem povrijedio Alžirca\nZašto policijski sat vrijedi samo za građane, a ne i za migrante u USK?\nMigranti koji su sklonjeni s ulica odvojeni od ostalih u prihvatnim centrima\nMarokanac izboden nožem u migracionom kampu u Blažuju\nAlžirci pravili haos u migranstkom centru u Blažuju: U tučnjavi sijevali i noževi


Konferencija "Novi regionalni lideri i liderke" — Centar Modernih Veština\nCentar Modernih VeštinaObrazovanjeKonferencija “Novi regionalni lideri i liderke”\nKao završetak trogodišnjeg projekta „Novi regionalni lideri i liderke“ koji Centar modernih veština (CMV) sprovodi u saradnji sa Međunarodnim centrom Ulof Palme, organizovali smo konferenciju/sastanak za učesnike i učesnice ovog programa.\nSastanak je imao za cilj da pruži priliku učesnicima i učesnicama projekta da rekapituliraju znanja i veštine ovog trogodišnjeg projekta kao i da naprave plan nastavka aktivnosti u skladu sa ciljevima projekta među kojima je najvažniji osnaživanje i priprema budućih kandidata i kandidatkinja za lokalne izbore 2020. Konferencija/sastanak je održana u hotelu BAH u Beogradu 13. decembra 2018. godine.\nU prvom delu konferencije mladi socijaldemokrate su se upoznali sa rezultatima sprovedenog istraživanja i glavnim zaključcima. Takođe im je prezentovan i policy paper čija su osnova bili upravo nalazi istraživanja. Učesnici i učesnice su imali priliku da se upoznaju sa temama koje evropski forum mladih ima na svojoj ovogodišnjoj agendi. Ideja je bila da vidimo koliko su agende mladih angažovanih ljudi u Srbiji i Evropi slične. Na kraju su kroz vođeni proces planiranja odabrali teme kojima će se baviti u sledećoj godini.\nDrugi deo konferencije je bio posvećen ‘Unapređenju položaja žena u političkim strankama’. Na početku su prezentovani rezultati istraživanja kao i podaci iz Indexa rodne ravnopravnosti u Srbiji. Nakon toga su prezentovani predlozi i politike za unapređenje položaja žena u političkim strankama.\nNa kraju su učesnice konferencije kroz radionicu radile na pripremi plana rada za 2019. godini i izboru tema kojima bi se one kao nove liderke bavile a sve u sklopu priprema za predstojeće lokalne i pokrajinske izbore.\nMeđunarodni centar Ulof Palme je međunarodna organizacija sa kojom CMV uspešno sarađuje više od 15 godina.\nProtiv rada nedeljom


"Želim da budem veliki šampion. I voleo bih da sve ovo ponovim. Jedna stvar je već sada sigurna oko tog revanša: biće eksplozivan", rekao je Tajson Fjuri.\nOn se malo i našalio na račun svog rivala, istakavši da jedine povrede koje vuče iz meča sa Kličkom predstavljaju - žuljevi na stopalima.\n"Nije bilo mnogo ljudi koji su verovali u mene, ali sam ja imao veru sve vreme da ću, jednom, postati prvak sveta. Verovao sam da ću od tog meča za titulu napraviti lagan posao. A stvarno je bilo tako ovoga puta, i to protiv velikog šampiona koji je 23 puta branio svoje pojaseve. Ljudi su govorili da niko ne može da probije njegovu odbranu, ali je za tako nešto zaista bilo potrebno - samo malo mozga", rekao je Fjuri.\nKada je o revanšu reč, njegov promoter Mik Henesi ističe da će do njega doći na mestu koje najviše bude odgovaralo u komercijalnom smislu.\n"Vembli bi bio idealan. Pa, maltene je 55.000 ljudi bilo u Dizeldorfu, lako bi došlo 80.000 na Vembliju. Ali, to bi moglo da bude tek kada se fudbalska sezona okonča", rekao je Henesi.


Dragan Ristić najbolji kosač na Marovcu - juGmedia\nKao i svake godine, prve subote u julu mesecu, na samoj administrativnoj liniji sa Kosovom i Metohijom, održana je tradicionalna turističko, kulturno – sportska manifestacija „Kosidba na Marovcu“.\nZa takmičenje u košenju ručnom kosom prijavilo se 28 takmičara, a najbolji kosač je Dragan Ristić, drugo mesto zauzeo je prošlogodišnji pobednik, Radiša Papović a treće mesto osvojio je Dragutin Doderović.\nOve godine, vremenske prilike nisu bile naklonjene organizatoru, brojnom gostima, takmičarima i učesnicima u sportskom i kulturnom delu manifestacije. Posle kiše i jakog nevremena ipak je ostalo nešto vremena da se sprovede program do kraja.\nU nastavku su održana takmičenja u disciplinama: Bacenje kamena s’ramena, Skok u dalj i Nadvlačenje konopca.\nKamen, je najdalje bacio Miloš Stanković, drugo mesto zauzeo je Goran Papović a treće mesto osvojio je Slobodan Paunović. U skoku u dalj najbolji je bio Slobodan Paunović, drugo mesto pripalo je Milošu Stankoviću, a treće Đorđu Anđelkoviću. U nadvlačenju konopca prvo mesto je osvojila ekipa „Petrilje“, a drugo mesto ekipa „Lavovi“.\nCelokupnu manifestaciju je medijski propratila i ekipa Radio televizije Vojvodine, čiji je novinar Dražen Radulov i sam učestvovao u takmičenju kosača, u tradicionalnoj, lalinskoj narodnoj nošnji.\nOrganizatori dvadeset prve Kosidbe na Marovcu su Turistička organizacija opštine Medveđa i Mesna\nODBROJAVANJE do Međunarodnog festivala folklora u Nišu\nMeđu dobitnicima nagrada „Kapetan Miša Anastasijević“ i Milica Ivanović, urednica Jugmedie (NAGRAĐENI)


Ђукановић: Нећемо повући закон, Вучић има позив да посети ЦГ - Нови Стандард\nĐukanović: Nećemo povući zakon, Vučić ima poziv da poseti CG\n„Da smo smatrali da taj zakon treba da bude povučen, sigurno ga ne bismo donosili. Sve argumente koje smo čuli protiv tog zakona, čuli smo u prethodne četiri godine“\nCrna Gora neće povući zakon o slobodi veroispovesti, poručuje predsednik Crne Gore Milo Đukanović u ekskluzivnom intervju za Tanjug. Đukanović ističe da masovni protesti zbog ovog zakona, koje vidi kao u suštini političke, mada “obučene” u crkveno ruho, sa naglašenim prosrpskim predznakom, ne mogu ugroziti vlast, niti politiku koju vlast vodi.\n“Da smo smatrali da taj zakon treba da bude povučen, sigurno ga ne bismo donosili. Sve argumente koje smo čuli protiv tog zakona, čuli smo u prethodne četiri godine”, kaže Đukanović. Ovo je važan period emancipacije Crne Gore napominje, u kome treba stvoriti sve institucionalne pretpostavke za dalji državni i duhovni razvoj crnogorskog društva, pa i obnovu, kako kaže, autokefalnosti Crnogorske pravoslavne crkve.\nNa pitanje Tanjuga – ako nema povlačenja zakona, koji je izazvao proteste i veliko nezadovoljstvo vernika SPC i građana srpske nacionalnosti, koji su taj zakon doživeli kao nepoštovanje njihove volje, a time i prava – na koju vrstu dijaloga vlada Crne Gore poziva SPC, Đukanović kaže: “Na razgovor kako implementirati taj zakon”.\nPredsednik Crne Gore, u razgovoru u kojem je nabrojao, kako on to vidi, sve istorijske, pravne i političke razloge koji su opredelili vlast Crne Gore na ovakav potez, te odbacio argumente protivnika Zakona, ističe da je na sceni mnogo manipulacija, a osnovna je, kaže, ta da je ovaj zakon legitimisao nameru države da otme imovinu SPC u Crnoj Gori: “Reč je o brutalnoj izmišljotini i zameni teza”, kaže Đukanović i navodi da je imovina SPC zapravo imovina države Crne Gore, a da je uzurpirana u periodu od 1986. do 2000. godine.\nO tome, tvrdi, svedoče “neupitne istorijske činjenice”. Zakon, dodaje, neće ugroziti verske slobode srpskog naroda u Crnoj Gori, niti će im uskratiti pravo da koriste crkve i manastire, koje je i do sada koristila Srpska pravoslavna crkva. Potrudiće se, kaže, da sa ciljevima ovakve svoje politike objektivno upoznaju svakog građanina Crne Gore. “A oni, naravno, imaju demokratsko pravo da se zalažu za svoja uverenja, uključujući proteste I okupljanja u organizaciji crkve”.\nCrnogorski predsednik navodi da mu je “žao što je deo srpskog nacionalnog korpusa u Crnoj Gori zaveden upornom, veoma grubom, a u suštini inferiornom političkom manipulacijom lidera prosrpskih partija”, nezadovoljnih, kako kaže, što su 30 godina kontinuirano doživljavali izborne i političke poraze.\nOni, kaže Đukanović, svesni svoje nekonkurentnosti traže “alternativni teren političkog delovanja, izmišljajući ugroženost srpskog naroda u Crnoj Gori i namećući se kao njegovi tobožnji zaštitnici”.\n“Od strane državnih zvaničnika Crne Gore nije bilo nikakvih uvredljivih tonova, niti neprijateljskih poruka. Dakle, nema nikakvog uznemirenja, niti osećaja nestabilnosti, mi samo obavljamo svoje državno političke odgovornosti”, ocenjuje 0 Đukanović.\n“Razumem, naravno, zainteresovanost predsednika Vučića”, dodaje, da “isprati ostvarivanje prava građana srpske nacionalnosti u CG i u drugim susednim državama i njegovu zainteresovanost za položaj SPC na prostorima drugih država, gde ona deluje. Ali, naše upozorenje uvek je bilo neskriveno i vrlo direktno – da se ta politika mora voditi veoma suptilno”, ističe Đukanović i napominje da je još u svežem sećanju 1990. godina i tadašnji pokušaj da se uređuju prava građana sprske nacionalnosti u, kako on tvrdi, drugim državama u regionu.\n“Kako se to završilo, mogli smo da vidimo”, poručuje uz konstataciju: “Neodmereno, nedovoljno pažljivo bavljenje tim pitanjima, sa pozivom na brigu o pravima Srba gde god da oni žive može odvesti u neprimereni paternalizam i opasno ugrožavanje suvereniteta drugih država u našem regionu”. Upitan na čiju adresu je upućeno to upozorenje, Đukanović odgovara: “Svima koji tako postupaju”.\n“Bili smo u prilici ovih dana da pročitamo određene izjave visokih beogradskih zvaničnika, uključujući i predsednika Vučića. On je govorio o svom legitimnom pravu da vodi računa o položaju građana srpske nacionalnosti, budući da ih ima oko 28 odsto u Crnoj Gori. Naravno, razumem njegovu zainteresovanost za položaj srpske manjine u CG. Ali, u elaboraciji takve politike govorio je i o Srbima u Crnoj Gori kao delu jedinstvenog srpskog nacionalnog korpusa, koji bi trebao slediti zajednički nacionalni interes, koji se, opet logično, definiše u Srbiji. A, odmah nakon toga smo mogli da čujemo i nezadovoljstvo zastupljenošću Srba u državnim organima Crne Gore”, primećuje Đukanović.\nOn, međutim, ističe da građani Crne Gore, bilo koje nacionalnosti da su, treba da slede i poštuju, nacionalne interese Crne Gore, a ne drugih država. “Jer, nacionalni interesi drugih država, makar i susednih, mogu biti vrlo suprotstavljeni našim nacionalnim interesima”, ističe Đukanović i podseća na, kako kaže, “obnovu nezavisnosti Crne Gore, kao nacionalni interes, koji je bio suprotan nacionalnom interesu države Srbije. Takođe, interes Crne Gore da bude članica NATO, bio je suprotan nacionalnom interesu države Srbije”.\nZato nije realno očekivati od Crne Gore, jasan je Đukanović u definisanju prava, da širi prostor za rad u državnim organima građanima koji pristaju da po političkom pozivu deluju suprotno nacionalnim interesima Crne Gore. Na direktno pitanje ima li dovoljno Srba u organima Crne Gore, Đukanović odgovara da vlast nema viziju da “uređuje Crnu Goru kao konfederaciju nacionalnih zajednica”, i da se pažljivo vodi računa o tome da državni organi budu konstituisani na bazi izborne volje građana i kriterijuma profesionalnosti.\nTe zamerke, naime, vidi kao reakciju nacionalista i ljudi retrogradnog mišljenja “sa ove ili one strane”. “Oni su često iskazivali nezadovoljstvo politikom koju vodim, ali nikada nisam osećao potrebu da se sa nacionalistima nadmećem u demonstraciji lojalnosti državi”. Preporučuje to kaže, svakome, uključujući i Vučića.\n“A šta misle velikosrpski nacionalisti i kako bi oni želeli da uređuju odnose sa Crnom Gorom, to smo imali priliku da vidimo – pir pokušaja paljenja crnogorske zastave u Beogradu, poziv na linč crnogorskog ambasadora, kao i poziv ministra spoljnih poslova Srbije na prebrojavanje Crnogoraca u Srbiji koji podržavaju politiku Mila Đukanovića”, ocenjuje predsednik Crne Gore.\nOn dodaje da je reč “o retrogradnim političkim pojavama koje pripadaju prošlosti”, te da veruje da “ljudi koji su dobili legitimitet većinske javnosti u Srbiji i Crnoj Gori, moraju da se ponašaju odgovorno prema zajedničkom istorijskom nasleđu i projekciji zajedničke evorpske budućnosti”.\nKada je reč o projekciji zajedničke evropske budućnosti, Đukanović primedbu Tanjuga da je rezervom prema ideji malog Šengena pokazao nedovoljnu solidarnost, uz argumentaciju da je Crna Gora daleko odmakla u procesu pregovora sa Evropom, kaže da to nije tačno. Ističe da je argumentacija Crne Gore bila da ova inicijativa tretira pitanja slobode protoka ljudi, roba, kapitala i usluga, koja su već od 2011. obuhvaćena raznim drugim regionalnim inicijativama, u kojima učestvuju i Crna Gora i Srbija i Albanija i Severna Makedonija i druge države regiona.\n“Naše je pitanje bilo – čemu sada stvaranje još jedne regionalne inicijative, praćeno podsećanjem da je svaka inicijativa za regionalnu saradnju, što se nas tiče, kucanje na otvorena vrata”, objašnjava Đukanović. Međutim, Đukanović pitanje inicijative “mali Šengen” vidi i kroz prizmu aktuelnih problema, pa tako i, kako on kaže, međusobnog poverenja, odnosno nepoverenja, te političke zrelosti za vise nivoe saradnje i povezivanja.\nOn to objašnjava opaskom da se pitanje poverenja logično postavlja kada, kako kaže, kao otreženjenje stignu pitanja koja su sada aktuelna u odnosima Srbije i Crne Gore, a koja “nažalost, opominju da još uvek nisu na pravi način apsolvirane neke važne teme”.\n“Nismo izgleda svi jednako jasno shvatili i prihvatili da su u međuvremenu nastale nove nezavisne i suverene države, koje se moraju međusobno uvažavati i, polazeći od toga, graditi viši stepen poverenja i saradnje, što će olakšati život našim građanima”.\nNa pitanje da li to znači da ideju malog Šengena vidi kao velikosrpsku, Đukanović kaže: “Nije reč o tome. U odnosu na ideju malog Šengena, kako sam već kazao, imali smo dilemu vezanu za njenu svrsishodnost, ali i napomenu svim partnerima u regionu i u EU da ta inicijativa ne bi smela nipošto poslužiti kao supstitut za EU integracije.\n“A, dovođenje u vezu malog Šengena sa aktuelnim odnosima između Crne Gore i Srbije nije slučajno, zato što mi politička racionalnost govori da o višim nivoima međudržavne i regionalne saradnje možemo odgovorno govoriti nakon što svi prethodno konzistentno, na svakom pitanju, demonstriramo da prihvatamo i poštujemo nezavisnost i suverenitet svake od naših država”.\nIstiče da odnose između Srbije i Crne Gore treba uređivati kao odnose dve susedne države, koje respektuju sve što smo kroz istoriju zajedno prošli i koje se odgovorno odnose prema zajedničkoj evropskoj budućnosti. “Želimo prijateljske odnose dve susedne države, koje imaju puno istorijskih i aktuelnih kulturoloških bliskosti, želimo odnose međusobnog uvažavanja dve nezavisne i suverene države”, poručuje Đukanović.\n“Znam da imam otvoren poziv. Isti takav otvoren poziv ima i predsednik Vučić. Prema mom sećanju, predsednik Crne Gore je poslednji bio u zvaničnoj poseti Srbiji, što znači da bi sada trebalo da predsednik Srbije poseti Crnu Goru”, podseća Đukanović. Dodao je da je u svim razgovorima koje su do sada imali on i Vučić potencirao otvorenost tog poziva. “Pogledaću, ako taj poziv nije i formalno upućen, on će uslediti”, poručuje Đukanović.\nKada je reč o negativnim reakcijama na želju predsednika Vučića da ode u privatnu posetu u Crnu Goru na Badnji dan, kaže da nije bilo nijedne negativne reakcije zvaničnika Crne Gore. Bile su, primećuje, takve reakcije ” ljudi iz vrha SPC u Crnoj Gori”.\n“Nisam imao najavu od predsednika Vučića, između ostalog i zato što sam u tom periodu bio izvan Crne Gore, ali svakako ne bih imao negativan stav prema tome da predsednik Srbije bude u CG u privatnoj poseti, kada god on to želi, kao što se to pravo, pretpostavljam, podrazumeva i za mene i druge zvaničnike Crne Gore kada je u pitanju Srbija”, zaključuje Milo Đukanović.\nIzvor Tanjug/B92, 19. januar 2020.\nPreporučujemozakon o slobodi veroispovestiintervjuMilo ĐukanovićCrna Gora


Bojana Stojadinović - Sputnjik Srbija\n06:14 21 Jun 2021\nSlučaj „Eriksen“ je potresao ceo svet – šta uraditi da se to nikada ne ponovi? /foto, video/\nKolaps koji je tokom utakmice Evropskog prvenstva na terenu doživeo fudbaler Danske Kristijan Eriksen je otvorio diskusiju o tome koliko se zapravo vodi računa o zdravlju sportista, a u prvom redu fudbalera.\nSlučaj „Jokić“ – Muta: I bez Divca smo bili prvaci; Paspalj: Amerikanci su na većim mukama\nMiroslav Muta Nikolić i Žarko Paspalj, legende srpske košarke dale su za Sputnjik svoje prognoze i očekivanja od srpske košarkaške reprezentacije na Olimpijskim igrama u Tokiju u svetlu vesti da se najbolji srpski košarkaš, Nikola Jokić, neće odazvati pozivu selektora Igora Kokoškova.\nDrulović za Sputnjik: Ronaldo će uraditi sve da obori rekord, a Nemci su – Nemci\nU utorak počinju prvi susreti u okviru najjače grupe Evropskog prvenstva u fudbalu, a svoje viđenje i očekivanja od favorita za Sputnjik sport dao je Ljubinko Drulović, legendarni srpski fudbaler i trener koji je godine proveo igrajući u Portugaliji.\nČaroban oproštaj Filipa Čovića ekskluzivno na Sputnjiku /foto, video/\nFilip Čović, odnedavno bivši srpski košarkaš, u ponedeljak je odigrao poslednju profesionalnu „utakmicu“ u karijeri, a u ekskluzivnom razgovoru za Sputnjik sport otkrio je koji nadimak mu je svojevremeno dao legendarni trener Boško Đokić.\n„Amerikanci tvrde da su kolevka košarke i ne mogu da prihvate nekog iz 'male Srbije'“\nNikola Jokić postao je MVP, odnosno najkorisniji igrač američke NBA lige. Nestvarni podvig srpskog centra su za Sputnjik analizirali Zoran Moka Slavnić i Vladimir Kuzmanović.\nJugović za Sputnjik 30 godina posle Barija: Još uvek sanjam...\nVladimir Jugović, jedan od najuspešnijih fudbalera sa ovih prostora i deo zlatne generacije crveno-belih, pričao je za Sputnjik o antologijskom uspehu koji je Crvena zvezda ostvarila u Bariju pre 30 godina, kada se popela na krov Evrope.\nNadal pokazao fudbalsko umeće pred meč s tinejdžerom koji mu je skinuo krunu u Madridu /video/\nRafael Nadal, španski teniser, u sredu započinje svoje jubilarno osamnaesto učešće na Mastersu u Madridu duelom protiv 18-godišnjeg sunarodnika Karlosa Alkarasa. Koliko mu prija omiljena podloga u domaćem okruženju pokazao je osvajanjem titule u Barseloni, a u španskoj prestonici sjajnim fudbalskim veštinama tokom treninga.\nPokušaj spasa velikana od lisica i spekulacija\nPovratak Đoana Laporte na mesto predsednika Fudbalskog kluba Barselona uliva nadu za spas velikana i povratak na staze stare slave, nakon hapšenja Đozepa Bartomeua i spekulacija u vezi sa sudbinom najboljeg igrača tima, Lionela Mesija.\nKako je srpski fudbaler pomogao štampanje knjige Gvozdeni puk\nNenad Tomović, srpski fudbaler i dugogodišnji član italijanskih klubova, pomogao je izdavanje knjige o legendarnom Gvozdenom puku o čemu je sa autorom Darkom Nikolićem govorio za Sputnjik sport.\nDušan Dule Savić, legenda srpskog fudbala i miljenik navijača Crvene Zvezde, govorio je za Sputnjik o šansama crveno-belih u revanš meču nokaut faze Lige Evrope koji se igra na San Siru. Uvrede upućene Milanovom golgeteru Zlatanu Ibrahimoviću na Marakani, nisu mu potrebne kao motivacija pred večerašnji duel, jer je njegov karakter sam po sebi dovoljan.


Inđija odlična uvertira za Anderleht – Nadlanu.com\nInđija odlična uvertira za Anderleht\nBEOGRAD, 13. avgusta 2010. (Beta) – Trener fudbalera Partizana Aleksandar Stanojević rekao je da će ekipa u prvom kolu Super lige protiv Inđije pokušati da atraktivnom igrom i pobedom napravi dobru uvertiru za duel protiv Anderlehta.\nBEOGRAD, 13. avgusta 2010. (Beta) – Trener fudbalera Partizana Aleksandar Stanojević rekao je da će ekipa u prvom kolu Super lige protiv Inđije pokušati da atraktivnom igrom i pobedom napravi dobru uvertiru za duel protiv Anderlehta u kvalifikacijama za Ligu šampiona.\n„Najvažnije nam je da napravimo dobru uvertiru pred meč sa Anderlehtom. Inđija je disciplinoviana ekipa, ali mi ćemo sutra pokušati ofanzivnom igrom da ‘zagrejemo’ navijače i spremimo ih za Anderleht“, izjavio je Stanojević na konferenciji za novinare u Beogradu.\nPartizan sledeće srede u Beogradu dočekuje belgijski Anderleht u prvoj utakmici plej-ofa za plasman u Ligu šampiona.\nPre toga, crno bele koji će pokušati četvrti put uzastopno da osvoje naslov prvaka Srbije, očekuje duel sa debitantom u eliti, Inđijom.\n„Sutra ćemo morati da pokažemo kakav nam je karakter. Želim da Partizan od prvog kola nametne svoj prepoznatljiv stil igre. Moramo već sutra da pokažemo kako će ekipa igrati tokom cele sezone“, poručio je Stanojević.\nStanojević na sutrašnjoj utakmici neće moći da računa na povređene Mladena Krstajića, Džozefa Kizita i Almamija Moreiru.\n„Ove sezone biće dosta rotacija u ekipi, a raduje me što će se ove sezone igrati i domaća liga „B“ timova. Već od prvog kola šansu će dobijati naši mladi fudbaleri“, kazao je on.\nTrener Partizana rekao je da očekuje da borba za titulu ove sezone bude zanimljivija nego prethodnih godina.\n„Očekujem veliku konkurenciju u borbi za titulu. Crvena zvezda već tri godine nije bila šampion. Sa druge strane, nas očekuje borba na tri ‘fronta’, ali spremni smo to. Nama je u interesu da prvenstvo bude što zanimljivije“, naveo je Stanojević.\nStanojević je rekao i da je zadovoljan poslom koji su crno-beli obavili u prelaznom roku, u kojem su doveli petoricu igrača.\n„Drago mi je što je gotova ‘sapunica’ oko dolaska Dragana Mrđe. Cenim ga i želeo sam da on dođe, ali sam još pre sedam dana prestao da razmišljam o tome. U prelaznom roku smo uradili sve što smo želeli. Ipak, svaki dobar igrač je dobrodošao u klub“, zaključio je Stanojević.\nUtakmica prvog kola Super lige Partizan-Inđija igra se sutra od 19.30 na stadionu u Humskoj.